Siriju će podeliti Asad, suniti, Rusija i Iran - Sputnjik Srbija\nSiriju će podeliti Asad, suniti, Rusija i Iran\n18:50 07.12.2015 Preuzmite kraći link\nRezultat građanskog rata u Siriji biće podela te zemlje. Jedan deo će pripasti Asadu i alavitima, drugi sunitima, a između njih će se nalaziti baze Rusa i Iranaca, izjavio je izdavač lista Cajt Jozef Jofe u intervjuu nemačkom listu Tagešpigel.\nJofe je ipak uveren da ovo rešenje neće biti stabilno usled neprestanog verskog rata šiita i sunita.\nPrema rečima izdavača, 21. vek će biti „interesantan“.\nJozef Jofe skreće pažnju na nepodudaranje interesa uključenih strana: Rusija i Iran su prodrli u Siriju da ne bi dopustili nasilno svrgavanje Asada, dok Zapad Asada želi da „vidi u paklu“.\nU ovom trenutku jedinstvene rukovodeće snage u rešavanju sukoba nema, kao što nema ni realnih mogućnosti za zajedničke akcije. Izrael i Rusija su pronašli način da deluju u Siriji istovremeno, ali nisu ujedinili snage. Izraelci napadaju iranske isporuke pokretu Hezbolah i ograničavaju se na to da ne smetaju Rusima, objašnjava Jofe.\nVojno-vazdušne snage Nemačke i Velike Britanije, očigledno, usaglašavaju akcije sa centralnom komandom SAD, a Francuzi postupaju u zavisnosti od situacije, naveo je Jozef Hofe.\nTurci, očigledno, ne koordiniraju svoja dejstva s NATO-om, jer oni ratuju pre svega protiv Kurda, a Saudijska Arabija je zauzeta Jemenom. „Obama se boji liderstva kao mačka vode“, smatra Jofe.\nIzdavač lista je ubeđen da je u Siriji svim stranama neophodna avio-dispečerska služba jer je „na nebu postalo previše tesno“.\nalaviti, verski rat, Šiiti, suniti, podela, Bašar Asad, Zapad, Iran, Sirija


Vulin: Diković je častan oficir, čekamo objašnjenje Amerikanaca - Sputnjik Srbija\n17:15 18 Septembar 2020\n13:27 11.01.2018 (osveženo 13:59 11.01.2018) Preuzmite kraći link\nUpitan da prokomentariše to što general Diković nije dobio američku vizu, ministar Vulin je istakao da je general Diković hrabar i častan oficir kojim se ova Vojska iskreno ponosi.\n„Ništa u biografiji generala Dikovića, ništa u njegovom ratnom putu, ništa u njegovom životu ne može i nije razlog da ne dobije vizu za putovanje za Sjedinjene Američke Države. Mi nismo dobili zvanično objašnjenje zašto je to tako, tražili smo ga, tražimo ga ponovo i tražićemo ga ponovo, i sa velikim nestrpljenjem čekam da mi se kaže kako je moguće i zašto generalu Dikoviću uskraćena viza za putovanje koje su tražili američki domaćini, a ne putovanje koje je tražio on ili tražila Vojska Srbije“, kaže sroski ministar odbrane.\nOn je dodao da je Srbija ponosna na svog generala, ocenjujući da se takva odluka loše odrazila na vojno-vojne odnose dveju zemalja.\n„Takva odluka ne doprinosi našoj saradnji, takva odluka ostavlja jedan loš trag. Nadamo se da će Sjedinjene Države razmotriti svoju odluku ne zato što general Diković hoće ili neće da putuje, već zato što je to odnos prema prvom čoveku naše Vojske i zato što je to odnos prema našoj vojsci u celini. Dok se to ne reši, bojim se da će ova odluka i dalje izazivati loše i negativne posledice“, zaključio je ministar Vulin.\nDiković, međutim, nije želeo da komentariše odbijanje američke ambasade da mu izda vizu.\nDiković, koji je posetio Spomen-sobu Kosmetskim žrtvama, rekao je da to nije mesto na kome treba postavljati pitanja bilo koje vrste, osim onih o žrtvama i porodicama.\n„Ne bih želeo ni o čemu drugom sada da pričam. Nemojte, zaista, trenutak je takav, mogao bih reći nešto što nije ni lepo niti bi bilo na nivou dužnosti na kojoj se nalazim, pričati o američkoj vizi sada nije zgodno i ne bih to želeo“, rekao je Diković novinarima.


Nadbiskup vrhbosanski kardinal Vinko Puljić kritkovao je u nedelju predsednika Republike Srpske Milorada Dodika zbog poruka upućenih banjalučkom biskupu Franji Komarici, ocenivši da je reč o nedopustivom postupanju političara koji ujedno beži od istine o stradanjima Hrvata na području tog entiteta tokom proteklog rata u BiH.\nU izjavi koju je prenela KTA (Katolička tiskovna agencija) kardinal Puljić je uputio zamerke i hrvatskim političarima u BiH koje je upozorio kako nikada nisu na ozbiljan način otvorili pitanje statusa Hrvata u Republici Srpskoj.\n"Nedopustive su i za svaku osudu pretnje entitetskog predsednika Dodika i pojedinih drugih predstavnika vlasti biskupu Komarici, poznatom borcu za istinu i ravnopravnost. Umesto da napokon preduzmu neophodne korake za ispravljanje brojnih nepravdi nanesenih slabijima, jasna je želja da se pretnjama utiša jedan od retkih glasova koji se ne miri s potpunim iskorenjivanjem svega što je hrvatsko i katoličko u celom entitetu RS", izjavio je kardinal Puljić.\nOn je naveo da se u potpunosti pridružuje pozivu biskupa Komarice političarima kako u BiH, odnosno RS, tako i u Hrvatskoj, da bi kako je rekao, napokon počele da se ispravljaju nepravde učinjene Hrvatima u BiH, prenela je agencija Hina.\nPredsednik RS Milorad Dodik je ranije ove nedelje pozvao banjalučkog biskupa Franju Komaricu da se ogradi od izjave u kojoj je uporedio Banjaluku s Blajburgom, dodavši da bi, ako se to ne desi, mogla doći u pitanje dalja podrška Vlade RS Katoličkom školskom centru u Banjaluci.\nDodik je ocenio da je svojom izjavom o Banjaluci i Blajburgu biskup Komarica zatvorio vrata saradnji sa institucijama RS i da treba da se izvini.


Južnokorejska vlada će potrošiti 4 milijarde korejskih vona (KRV) (oko 3,5 miliona dolara) kako bi postavila blokčein virtuelnu elektranu (VPP) u gradu Busan. Novosti o razvoju je prenela južnokorejska novinska agencija Yonhap u ponedeljak, 10. decembra.\nBusan, drugi najnastanjeniji grad u Južnoj Koreji nakon Seula, najavio je da je gradska uprava odabrala projekat podrške inovativnoj energetskoj industriji u regionu izgradnjom VPP-a baziranog na blokčeinu koga dele građani.\nProjekat će, kako se izveštava, biti predstavljen na nacionalnom takmičenju 2019. godine, a domaćin će biti najveći elektro privrednik u Južnoj Koreji, Korea Electric Power Corporation (KEPCO).\nPrema svojoj definiciji, virtuelna elektrana je distribuirana elektrana zasnovana na ‘cloud-u’ koja integriše neaktivne kapacitete višestrukih energetskih resursa kako bi optimizovala proizvodnju električne energije.\nNedavno najavljen VPP blokčein projekat napravljen je tako da agregira izvore energije kao što su fabrike u Busanu i javne objekte sa sistemima za skladištenje energije (ESS), kao i solarne elektrane.\nProjekat je, kako se navodi, predložio grad Busan, kao i glavne lokalne kompanije i institucije, uključujući Nacionalni univerzitet u Pusanu (PNU), kompaniju za upravljanje energijom Nuri Telecom, Busan City Gas i firmu za nekretnine Korea Industrial Complex Corporation.\nGrad Busan već je aktivno razvijao i unapređivao blokčein tehnologiju, prema korejskoj novinskoj kripto agenciji TokenPost.\nRanije ove godine, Jo Žae-soo, ministar ekonomskih poslova u Busanu i bivši generalni direktor za finansijsku politiku pri Komisiji za finansijske usluge (FSC), navodno je održao sastanak na kojem je razgovarao o uspostavljanju posebne zone u gradu kako bi se izgradilo prijateljsko okruženje za razvoj blokčeina i kripto industrije.\nU junu ove godine, južnokorejska vladina agencija - ‘Industry-SW ICT Convergence Association’ (WICA) - takođe je otkrila planove za uspostavljanje blokčein centra u Busanu, po modelu švajcarske Kripto doline. Prema planu, južnokorejska verzija Cugove Cripto doline bi trebalo da se nalazi u Haeundaeu, bogatoj i turističkoj plaži u istočnom Busanu.\nRanije danas, druga najveća komercijalna banka u državi, Šinhan banka, pokrenula je inicijativu zasnovanu na blokčeinu u okviru unutrašnjih procesa institucije kako bi smanjila broj ljudskih grešaka u vođenju evidencije.


POPA: "Evropska unija je od samog početka krize uz Crnu Goru" - Volim Podgoricu\nPočetna/NOVOSTI/POPA: “Evropska unija je od samog početka krize uz Crnu Goru”\nPOPA: “Evropska unija je od samog početka krize uz Crnu Goru”\nPredsjednik Privredne komore Crne Gore Vlastimir Golubović razgovarao je danas sa ambasadorkom Evropske unije Oanom Kristinom Popom o najvažnijim ekonomskim pitanjima na putu naše zemlje ka članstvu u Evropskoj uniji. Ambasadorka Popa tom prilikom je istakla da je od velike važnosti da Privredna komora ima nezavisnost u djelovanju, te da privreda treba da bude uvijek iznad politike.\nKako su saopštili iz PKCG, Golubović je ambasadorki predstavio djelokrug rada Komore kao instuitucionalnog partnera donosiocima odluka, apostrofirajući, između ostalog, njene aktivnosti na reformi pravne regulative koja se odnosi na poslovni ambijent, unapređenju obrazovnog sistema i promociji crnogorskih kompanija.\n“Komora je uključena u brojne međunarodne projekte u čijoj realizaciji blisko sarađuje sa evropskim partnerima i drugim međunarodnim donatorima. Veoma je važna njena uloga u integracionim procesima, implementaciji evropske regulative u oblasti privrede i projektima koji se realizuju iz pretpristupnih fondova EU”, navodi se u saopštenju.\n“Privredna komora promoviše evropske vrijednosti i njene standarde približava crnogorskoj privredi kako bi se što bolje pripremila za jedinstveno evropsko tržište”, kazao je Golubović.\n“Veoma je važno da Privredna komora ima nezavisnost u djelovanju. Privreda treba da bude uvijek iznad politike, imajući u vidu to da kreira radna mjesta. Podržavamo aktivno učešće Privredne komore u svim pregovaračkim poglavljima koja se odnose na ekonomiju, a u cilju usaglašavanja sa evropskim prioritetima u ovim oblastima”, ocijenila je Popa.\n“Evropska unija je od samog početka krize uz Crnu Goru. Tokom prošle godine obezbjedili smo pomoć u vrijednosti 115 miliona eura u vidu grantova i povoljnih zajmova za mala i srednja preduzeća. Evropska unija je i prije početka integracionih procesa Crne Gore ukazivala na ključni značaj diverzifikacije ekonomije, predvidljivosti poslovnog ambijenta, njegove konkurentnosti i transparentnosti. Zato je pregovaračko poglavlje 8 od izuzetnog značaja za Crnu Goru”, rekla je Popa.\nGolubović je istakao da je diverzifikacija osnovni zadatak privrede, te da su stubovi tog procesa – održiva poljoprivreda, odživa industrija, održivi turizam i informacione tehnologije – kreirani Strategijom pametne specijalizacije.\n“Nadam se da će aktuelna i buduće vlade posvećeno raditi na implementaciji ove strategije”, rekao je Golubović, ističući veliki značaj koji zelena i cirkularna ekonomija imaju za razvoj Crne Gore.\n“Cilj Crne Gore je punopravno članstvo u EU i svaka regionalna inicijativa koja doprinosi tom cilju ima punu podršku Privredne komore”, istakao je Golubović.\nPopa je istakla predstojeće ukidanje rominga na Zapadnom Balkanu kao jedan od rezultata Berlinskog procesa postignut kroz saradnju Zapadnog Balkana i EU i najavila da je sljedeći korak omogućavanje slobodnog kretanja ljudi na ovom prostoru.\nKristina Popa Privredna komora


"TeraSteel" nije prekidao proizvodnju, nastavljen izvoz 60% proizvoda uz donaciju Gradu za borbu protiv Korone - Dnevnik Juga\nPočetna / EKONOMIJA / „TeraSteel“ nije prekidao proizvodnju, nastavljen izvoz 60% proizvoda uz donaciju Gradu za borbu protiv Korone\nSrdjan Stamenkovic 20/05/2020\tEKONOMIJA, Korona Virus, Leskovac Ostavi komentar\nTeraSteel je jedna od kompanija koje tokom epidemije Korona virusa nisu prekidale proizvodnju.\nOva kompanija je brigu o zaposlanima potvrdila i drugačijom organizacijom rada koaj je doprinela da tokom epidemije nema zaraženih radnika. Na drugoj strani, donacijom gradu Leskovcu, Opštoj bolnici i Domu zdravlja ova kompanija je pokazala i visok stepen društvene odgovornosti.\nPogon kompanije „TeraSteel“ u Leskovcu posetio je danas gradonačelnik Leskovca dr Goran Cvetanović sa saradnicima.\n-Teraplast grupa ima tradiciju dužu od 120 godina. Ova ozbiljna kompanija je na Dan grada 11. oktobra 2017. godine svečano otvorila svoj prvi pogon za proizvodnju sendvič-panela. Njihov razvojni put u Leskovcu je najbolji pokazatelj povoljne poslovne klime što dokazuje i sertifikat NALED-a koji smo prvi dobili po četvrti put u Srbiji i regionu. Na javnoj aukciji sa 4,2 miliona evra ova firma je kupila nekadašnji Interlemind i uložila 2 miliona evra u adaptaciju prostora i još 3 miliona u obrtni kapital. Nakon godinu dana Terastil je investirao dodatnih 2 miliona evra u proširenje svojih kapaciteta i tada je udvostručen broj radnika, pa sada upošljava 75 ljudi. U ovu proizvodnu halu površine 8.000 m2, u koju je ako sakupite sve cifre uloženo oko 11 miliona evra. U njoj postoji velika fizička distanca među radnicima tako da se i za vreme vanrednog stanja radilo u tri smene uz maksimalno poštovanje propisanih mera, na čemu vam se u ime grada zahvaljujem. Terastil je za tri godine uspeo da dosegne 2 miliona m2 građevinskog materijala koji se dalje distribuira po Srbiji i svim susednim državama. Čestitam Terastilu na zavidnom uspehu koji su postigli u našem gradu, drago mi je da se u toku epidemije nisu susretali sa većim izazovima i još jednom se u ime građana Leskovca zahvaljujem na humanosti, vašoj dobroti, uzoru i primeru koji treba da slede druge kompanije – rekao je gradonačelnik Goran Cvetanović.\n„TeraSteel“ je održao pa i povećao nivo proizvodnje, i nastavlja da proizvodi sendvič panele koje prodaje na tržištu Srbije i okolnih zemalja na koja odlazi više od polovine proizvodnje iz leskovačke fabrike.\n-Preduzeli smo sve neophodne mere da sačuvamo našu proizvodnju, zato sada idemo napred kao da se ništa nije dešavalo. Prve godine smo napravili milion kvadrata panela što je bio rekord, a sada idemo na preko dva milioona kvadrata. Moram da napomenem da 60% panela ide u izvoz i da je transportni saobraćaj sve vreme funkcionisao normalno, te smo blagovremeno otpremali naše proizvode. Što se donacije tiče, mi smo društveno odgovorna firma, i kao deo grada odlučili smo da pomognemo“ – rekao je direktor „TeraSteel“-a Zoran Cvijovići naglasio da je ova kompanija skoristila program Vlade Srbije naisplatu tri minimalne neto zarade za sve zaposlene i odlaganje plaćanje poreza i doprinosa za ova tri meseca.\nPrethodni HEROJI LESKOVCA: Miloš Biković uručio nagrade kompanije „Barbosa“ dr Draganu Jovanoviću i Dušanu Miljkoviću\nSledeći U četiri saobraćajke dve osobe povređene


Organizacija društvenog aktivizma » Bostonski univerzitet dolazi u Beograd\nBostonski univerzitet dolazi u Beograd\nJedan od najboljih svetskih Univerziteta održaće trening za menadžere “Excellence in Project Management – Izvrsnost u upravljanju projektima” 5. i 6. marta u Beogradu.\nMellisa Rancourt, profesorka na Bostonskom univerzitetu i jedan od lidera Evropske fondacije za upravljenje kvalitetom EFQM, posvetiće dva dana treninga unapređenju kvaliteta rezultata projekata u Srbiji i regionu.\nOvo je prvi od pet vikenda treninga u okviru programa za Evropski projekt menadžment i liderstvo – European Project management and Leadership Program (EULPM), u organizaciji Balkanske bezbednosne mreže i Kancelarije za podršku organizacijama civilnog društva Zvezdara, koji traje od marta do aprila 2011. godine, u Srbiji.\nSa obzirom na to da kvalitet rezultata međunarodnih projekata u regionu nije onakav kakav je inicijalno očekivan, organizovaće se EULPM trening za menadžere iz: privrede, nevladinih organizacija, lokalnih samouprava, medija, organizacija kulture, obrazovnih institucija i preduzetnike koji će pružiti mogućnost polaznicima da savladuju procedure pisanja i upravljanja projektima, kako bi maksimalno iskoristili raspoložive resurse iz međunarodnih fondova.\nBalkanska bezbednosna mreža omogućila je, u saradnji sa medijskim partnerima, stipendije za studente i menadžere. Otvorena je mogućnost da se zainteresovani prijave na svaki od deset treninga zasebno ili da se pohađa ceo program.\nViše informacija mozete dobiti na:\ninfo@balkansecuritynetwork.org ili na www.balkansecuritynetwork.org


Kusturica: Vlada RS će postati većinski vlasnik Andrićgrada - Indikator.ba\nKusturica: Vlada RS će postati većinski vlasnik Andrićgrada\n2.8.2020 05:55 | Indikator.ba\nProjekat Andrićgrad nalazi se u postupku dokapitalizacije i analize koliko je ko uložio u njegovu realizaciju, izjavio je režiser Emir Kusturica.\nReagujući na pisanje portala Capital da njegova firma Lotika nije uložila 5.000 KM u Andrićgrad nego 5,4 miliona KM, Kusturica je rekao da se sada ispunjava obećanje tadašnjeg predsjednika Republike Milorada Dodika koji je rekao da će se vidjeti ko je koliko uložio i ko može u budućnosti da bude većinski vlasnik te firme kada projekat bude završen.\nKusturičina firma Lotika je, inače, bila vlasnik Andrićgrada 51 odsto.\n- Lotika je uložila 5.400.000 KM, nešto malo manje opština sa svojim ulaganjima, zatim tu su bile i donacije preduzeća, a ostalo uglavnom Vlada koja će u postupku dokapitalizacije postati većinski vlasnik firme, istakao je Kusturica u reagovanju, koje su prenijeli provladini mediji u Republici Srpskoj.\nDodao je da procjena završena i "sada treba ugovor da se uskladi sa onim što zahtijeva skupština Privrednog društva Andrićgrad, opština Višegrad i Vlada, koja postaje većinski vlasnik jer je dokapitalizovala ovu firmu.


Privatnike guše zakoni\nSrpski privrednici tvrde da poreski akti nisu dovoljno jasni i da ih veoma zbunjuje njihova brojnost. Propise o PDV prati 21 pravilnik i tri uredbe pojašnjenja. Kada započne svoj biznis, privrednik u Srbiji bi trebalo da zaposli tim stručnjaka da\nUzima milione dok radnici štrajkuju\nZa manje od tri godine, od prodaje samo jednog preduzeća, stečajni upravnik Branko Mitić (1960) iz Vranja zaradio je čak 130.000 evra, odnosno 15,5 miliona dinara. No ne lezi vraže, ovaj diplomirani ekonomista narednih godinu, dve treba da odluči o\nUvećana dugovanja Srbijagasa\nDugovanja koja ima „Srbijagas“ uvećana su u odnosu na prošlu godinu, a jedan od „krivaca“, pored nedeotvornih reformi preduzeća, jeste preuzimanje dodatnog vlasništva u „Azotari“, koja je drugi najveći dužnik „Srbijagasa“. Jedna od mogućnosti za izlazak iz finansijskih problema jeste\nDržava rasprodaje, a ni ne zna šta ima\nIako država, po izveštaju revizora, nema potpunu evidenciju svoje imovine, ona je ipak odlučila da deo iste proda. Nejasno je, međutim, šta će se prodavati, da li 448 nekretnina, koliko ih je u evidenciji Društva za iznajmljivanje nekretnina (DIPOSa), ili\nPoskupljuju meso, sir i slatkiši\nPoskupljenje struje za 12 odsto, koje je juče stupilo na snagu, odraziće se i na cene u prodavnicama, na pijacama, kao i u drugim delatnostima, a uvećanje će biti u rasponu od 1,5 do sedam odsto, ukazuju sagovornici „Kurira“. Petar\nSkuplja struja, nove cene na rafovima?\nDa cene u Srbiji ne dožive strujni udar pomaže i stabilan inflacioni sistem, napominju ekonomisti. Viša cena, manje kupaca – na tu činjenicu trgovci treba da računaju kada određuju cene, objašnjavaju u resornom ministarstvu. Da li će ostale cene pratiti\nUsvojen zakon, slede otpuštanja\nPoslanici Skupštine Srbije usvojli su zakon o načinu određivanja maksimalnog broja zaposlenih u javnom sektoru, kojim treba da se smanje viškovi. Tim zakonom, za koji je glasalo 140 poslanika, dok je četvoro bilo protiv, trebalo bi da se omogući da\nOd sutra struja skuplja za 12 odsto\nOd sutra struja u Srbiji biće za 12 odsto skuplja, te ne bi bilo zgoreg prištedeti kako vas ne bi šokirali računi za avgust, koji će na naplatu stići u septembru. Prosečan mesečni račun za struju od oko 2.500 dinara\nU najsiromašnijoj opštini predsednikova plata kao pet radničkih\nU najsiromašnijoj opštini u Srbiji, gde svaki peti stanovnik prima neku vrstu socijalne pomoći, a za obrok iz narodne kuhinje u redu čekaju i deca, opštinsko rukovodstvo živi na visokoj nozi. Podatak da je u Trgovištu najniža plata u Srbiji


Novi aranžman sa MMF-om ne dovoditi u vezu s vojnim penzijama - Klix.ba\nVojni penzioneri u FBiH\nNovi aranžman sa MMF-om ne dovoditi u vezu s vojnim penzijama\n24.5.2012. u 16:38\nSavez udruženja vojnih penzionera u FBiH oglasio se danas saopćenjem za javnost u kojem upozorava na ponovne i sve jače napade predstavnika federalne vlasti na stečena prava vojnih penzionera i pokušaja uvođenja novih korisnika u Zakon o povoljnijem penzioniranju vojnih osoba.\nTo se manifestuje kroz pokušaj poslanika Federalnog parlamenta da u Zakon o povoljnom penzioniranju uvedu boračke kategorije koji imaju 35 godina penzijskog staža i najmanje dvije godine učešća u ratu, zatim otpuštenim vojnicima koji su uzeli otpremninu od 10.000 KM te pokušaj uvođenja ostalih kategorija demobiliziranih boraca i pripadnika MUP-a u navedeni zakon. To se manifestuje i kroz sve češće istupe predstavnika vlasti o novim umanjenjima vojnih penzija koje su već umanjene 27 posto, saopćeno je iz Saveza udruženja vojnih penzionera u FBiH.\nSavez udruženja vojnih penzionera upozorava da "neće dozvoliti bilo kakvo umanjenje penzija vojnih penzionera izvan postignutih zaključaka na sastancima aktuelne peteročlane komisije s premijerom".\nSavez udruženja vojnih penzionera ne prihvata nikakvo novo uvođenje u pravo bez adekvatnog osiguranja sredstava u budžetu Vlade FBiH.\nNajoštrije upozoravamo da novi aranžman MMF-a se ne dovodi u vezu s našim penzijama, jer mi ceh MMF-a plaćamo već tri godine. U suprotnom bit ćemo primorani preduzimati sve zakonom dozvoljene mjere, uključujući i proteste, poručuju iz Saveza.\nSavez naglašava da je "Vlada po zaključku Federalnog parlamenta imala obavezu da do 1. januara ove godine izradi zakon o povoljnom penzioniranju koji je imao za cilj objedinjavanje svih postojećih uredbi a ne proširenje istog uvođenjem novih korisnika".\nOsnovni cilj ovog zakona je bio da se izjednače prava i otkloni diskriminacija unutar ove populacije. I pored naših nastojanja, urgiranja i maksimalnog učešća u izradi ovog zakona, on još nije ni blizu završne faze i upućivanja Vladi i Parlamentu, jer Vlada iz neobjašnjivih razloga i dalje opstruira njegovo privođenje kraju, kaže se u saopćenju.\nBeograd: Objavljeni konačni službeni rezultati izbora u Srbiji\n24.05.2012. u 16:42\nJedna osoba teže povrijeđena tokom tuče u Banjoj Luci\n24.05.2012. u 16:32


Održan protest za Teslu – Nadlanu.com\nOdržan protest za Teslu\nObjavljeno 8. mar 2014. / 12:43:25\nProtest je, pred oko 1000 okupljenih, započet obraćanjem Marka Marjanovića, jednog od pokretača inicijative “Ostavite Teslu na miru“, koji je izneo zahtev da se “pod hitno raskine dogovor o premeštanju urne iz Muzeja Nikole Tesle”.\n“Interesantno je to da je su se političari dotakli Nikole Tesle, čoveka koji je simbol nauke i tehnološkog razvoja, upravo onih tema kojima se sami ne bave“, rekao je okupljenima Milovan Šuvakov sa Instituta za fiziku.\nNa pitanje zbog čega se protest organizuje u sred predizborne kampanje i da li je to na neki način politizacija Tesle, organizatori odgovaraju da nisu građani ti koji su ovu temu lansirali u sred političke borbe za poslanička mesta, već da su to uradili političari, a da su građani morali da reaguju da spreče upravo politizaciju Nikole Tesle.\n“Političari, izgleda, očekuju da za njih bude normalno da u kampanji na sve imaju pravo, ali im zato smeta reakcija javnosti koja je suprotna njihovim stavovima, pa traže odlaganje diskusije“, dodaje dr Šuvakov.\nPrema njegovim rečima, svaki put kad ne odreagujemo granica do koje su političari spemni da idu se pomera.\n“Tako smo i došli gde jesmo. Došli smo u situaciju u kojoj nema političke odgovornosti. To je zapravo ono protiv čega se borimo“, kaže dr Šuvakov.\nJedna od poruka izrečenih na protestu je da taj skup budi nadu.\n“Na ovaj način pokazujemo da postoje građani u ovoj zemlji koji su spremni da kazu odlučno ne manipulaciji i neodgovornosti. Pokazujemo da postoje vrednosti koje ne smeju biti predmet dnevnopolitičke trgovine“, izrečeno je na protestu koji se održava ispred Muzeja Nikola Tesla.


Montaža, ugradnja prozora, Raška :: Daibau.rs\nMONTAŽA, UGRADNJA PROZORA, RAŠKA\nTražim dobrog proizvođača, prodavca, montažera prozora: Skupili smo i proverili proizvođače, prodavce, montažere prozora, koji rade u mestu Raška i okolini. Pošaljite potražnju i zainteresovani proizvođači, prodavci, montažeri prozora će vas kontaktirati za pregled, predračun i ponude.\tUgodan proizvođač, prodavac, montažer prozora Raška, koji može da uradi:\tmontaža prozora sa pur pjenom, ugradnja prozora po RAL sistemu sa trakicama, montaža prozora na špaletu stiropor, montaža prozora na vanjski rub fasade, ugradnja prozora niskoenergetska kuća, demonataža prozora, i ostale povezane poslove će se sigurno naći i za vas.\tviše\nMožemo se pohvaliti sa više od 15 godina iskustva za usluge - krovni prozori. Naša iskusna ekipa može da preuzme projekte manje i srednje veličine. Naša primarna delatnost su već od osnivanja preduzeć...


Akcija "Aurora": Uhapšen zbog krađe kablova\nPočetak/Hronika/Akcija “Aurora”: Uhapšen zbog krađe kablova\nMerošinske Vesti 24. marta 2018.\nU sklopu akcije “Aurora”, srpska policija je u toku dva dana uhapsila 270 osoba. Među uhapšenima je i mladić kome se na teret stavlja krađa kablova i vodoinstalacionog materijala iz četiri preduzeća sa teritorije opštine Merošina.\nNiška policija uhapsila je A.S. (20) osumnjičenog da je februara ove godine iz četiri preduzeća sa područja opštine Merošina ukrao kablove i vodoinstalacioni materijal.\nZbog postojanja osnovane sumnje da je počinio krivično delo teška krađa, osumnjičeni je uz krivičnu prijavu priveden Osnovnom javnom tužilaštvu u Prokuplju.\nPripadnici Ministarstva unutrašnjih poslova, u saradnji sa nadležnim tužilaštvima, u prethodna dva dana u akciji “Aurora” koja je sprovedena na teritoriji više policijskih uprava u Srbiji, a u cilju suzbijanja opšteg kriminala uhapsili su 270 osoba, zaplenili oko 30 kilograma narkotika i veću količinu oružja.\nhapšenje niška policija


Trebinje: Sveti zadatak - Sačuvati Republiku Srpsku | Trebinje Live\nTrebinje: Sveti zadatak - Sačuvati Republiku Srpsku\nRepublika Srpska se mora čuvati, jer je to sveti zadatak na koji srpski narod obavezuju žrtve koje su pale za slobodu na ovim prostorima, rekao je danas gradonačelnik Trebinja Slavko Vučurević na prijemu povodom Dana i krsne slave Republike Srpske - Svetog arhiđakona Stefana.\nVučurević je naveo da će, i pored ekonomske krize, Trebinje i u ovoj godini realizovati više značajnih projekata i da neće upasti u finansijski kolaps.\nOn je istakao da svi zajedno, bez obzira na stranačku pripadnost, moraju imati isti cilj - bolje i ljepše Trebinje, te pozvao predstavnike političkog, privrednog i javnog života da svi zajedno rade na određenim projektima, da bi se izborili za bolji položaj i dobrit grada i građana Trebinja.\nDelegacija grada Trebinja položila je danas cvijeće na spomenik borcima poginulim u proteklom odbrambeno-otadžbinskom ratu.\nSvečanom prijemu kod gradonačelnika nisu prisustvovali predstavnici opozicije, ni opozocioni odbornici u Skupštini grada Trebinja.


Novogodišnji koncert - neizostavni deo praznične čarolije u Beču - Novosti - Turistički svet\nNovogodišnji koncert - neizostavni deo praznične čarolije u Beču\nKoncertom 1. januara 2017. godine dirigovaće venecuelanski dirigent Gustavo Dudamel. On je rođen 1981. godine u Barkisimetu, u Venecueli, i biće najmlađi dirigent u 75-ogodišnjoj istoriji novogodišnjih koncerata.\nNajavljeni muzički program obuhvatiće dela Johana Štrausa oca i sina, Franca Lehara, Emila Valdtojfela, Franca fon Zupea, Karla Cirera i Oto Nikolaja.\nZbog velike potražnje, karte za narednu godinu se mogu nabaviti isključivo preko internet stranice Bečke filharmonije. U periodu od 2. januara do 28. februara 2017. godine traje prijava za dobijanje karata za koncert 2017/18. Cene karata za novogodišnji koncert se kreću od 35 evra do 1090 evra.


Energetski sektor ključan za postizanje zelenih ciljeva Srbije – Balkanekspresrb.rs\nEnergetski sektor ključan za postizanje zelenih ciljeva Srbije\n17/11/2020 Off By BERB\nPotpredsednica Vlade Republike Srbije i ministarka rudarstva i energetike Zorana Mihajlović i šef Delegacije EU u Srbiji Sem Fabrici razgovarali su danas o sprovođenju zelene agende, unapređenju energetske efikasnosti, usklađivanju zakona sa regulativama EU, ali i o restrukturiranju „Srbijagasa“.\nMihajlović je tom prilikom istakla da su rudarstvo i energetika od velike važnosti za dalji privredni rast Srbije i mogu imati bitnu ulogu u povećanju BDP-a, pri čemu je, u skladu sa tim, pozdravila potpisivanje Deklaracije o zelenoj agendi za Zapadni Balkan, jer je cilj da ovaj sektor postane zeleni.\nZa nas su zelena agenda, ulaganje u nove tehnologije i zelenu energetiku ključ za razvoj zelene ekonomije, podvukla je ona i poručila da je, posebno kada je reč o energetskoj efikasnosti, važno da usaglasimo zakonski okvir sa EU regulativama i uspostavimo održiv način finansiranja ove oblasti.\nPored toga, kako je navela, za Srbiju su ključni energetska bezbednost i obezbeđivanje diversifikacije pravaca i sigurnost izvora snabdevanja.\nTome će, svakako, doprineti projekat izgradnje gasne interkonekcije između Srbije i Bugarske, rekla je ona, izrazivši zahvalnost EU na podršci u ovom projektu.\nPotpredsednica Vlade je dodala i da je cilj da se rudarski i energetski sektor reformišu zarad povoljnijih uslova poslovanja i novih investicija.\nOno što je takođe neophodno u procesu naših evrointegracija i otvaranja Poglavlja 15 jeste brže restrukturiranje „Srbijagasa“, precizirala je Mihajlović.\nPrema njenim rečima, nema opravdanja za to da se kasni sa akcionim planom za sprovođenje restrukturiranja i da se on ne dostavi Evropskoj komisiji.\nFabrici je ponovio da je energetski sektor ključan za postizanje zelenih ciljeva Srbije dogovorenih sa EU i regionom, posebno prelazak sa fosilne na obnovljivu energiju, rast investicija u energetsku efikasnost i energetsku diversifikaciju.\nSektor ima ogroman ekonomski potencijal, ukazao je on i podsetio na to da EU i Srbija imaju snažan portfolio saradnje u različitim sektorima, uključujući izgradnju gasnog interkonektora Srbija–Bugarska.\nVeliki skok broja obolelih (4.994) i hospitalizovanih ljudi (4.963)\nOd danas predstave u Zvezdara teatru počinju u 18.30 sati


Kolumbija, droga i kriminal: Država šalje vojsku u borbu protiv moćnog kartela – CG Vijesti\nZalivski klan je palio automobile i kamione u okviru „oružanog udara“\nKolumbija angažovala dodatnih 2.000 vojnika i policajaca da pomognu u obuzdavanju klana koji je palio automobile i pretio ljudima da bi se osvetio za izručenje njenog vođe Sjedinjenim Američkim Državama (SAD).\nPredsednik Ivan Duke rekao je da je Dairo Antonio Usuga, poznatiji kao Otonijel, najopasniji svetski trgovac ljudima.\nOtonijel je predvodio kartel Zalivskog klana i izručen je SAD prošle nedelje.\nZalivski klan je na to odgovorio najavom četvorodnevnog „oružanog udara“ na severu zemlje.\nČlanovi klana su uništili najmanje 100 vozila u petak tokom nasilnih protesta protiv izručenja njihovog vođe.\nZastrašivali su i civile, upozoravajući ih da ostanu kod kuće.\nZvaničnici navode da je nemirima zahvaćeno skoro 90 opština u devet od 32 kolumbijska departmana, ali za sada nema žrtava.\nDijego Molano, ministar odbrane, rekao je da su dodatni vojnici poslati da pomognu već raspoređenim trupama, koje broje skoro 50.000 ljudi.\nOtonijel je uhapšen u oktobru čime je okončana sedmogodišnja potera, a prošlog meseca je kolumbijski Vrhovni sud odobrio izručenje.\nDairo Antonio Usuga se sada suočava sa optužbama u SAD\nZalivski klan je krijumčario između 180 i 200 tona kokaina godišnje, prema podacima kolumbijskih vlasti.\nOni navodno izvoze između 30 i 60 odsto kokaina poreklom iz Kolumbije, koja je najveći svetski proizvođač ove droge.\nPredsednik Duke uporedio je Otonijela sa ozloglašenim kolumbijskim narko bosom Pablom Eskobarom.\nOtonijel je pre hapšenja bio najtraženiji čovek u Kolumbiji.\nKolumbijska vlada nudila je nagradu od 800.000 dolara za informacije o tome gde se nalazi, dok je Amerika njegovu glavu ucenila na pet miliona dolara.\nKlan deluje u mnogim provincijama i ima jake međunarodne veze.\nBavi se krijumčarenjem narkotika i ljudi, ilegalnom eksploatacijom zlata i iznuđivanjem.\nMnogi članovi klana ranije su hapšeni i u Argentini, Brazili, Hondurasu, Peruu i Španiji.\nKlan kontroliše mnoge puteve koji se koriste za krijumčarenje droge iz Kolumbije u SAD i čak do Rusije.\nAmeričke vlasti ga opisuju kao „teško naoružan i izuzetno nasilan“.\nOtonijel je uhapšen u skrovištu u ruralnom delu provincije Antiokvija na severozapadu Kolumbije, blizu granice s Panamom.\nU operaciji je učestvovalo 500 vojnika, uz podršku 22 helikoptera.\nVlada je ponudila nagradu do 1,2 miliona dolara za informacije koje bi dovele do hapšenja Otonijelovih glavnih zamenika, poznatih kao „Siopas„ i „Čikito Malo“.\nPogledajte video posle hapšenja:\nDairo Antonio Usuga sa lisicama na rukama\nPovezane teme:borbudrogadržavakartelaKolumbijakriminalLatinska AmerikamoćnogprotivšaljeSjedinjene Američke Državetrgovina drogomvojsku\nMedojević bio svjedok u postupku protiv Duška Kneževića: Crnogorski advokati me ispitivali o Trampu, dubokoj državi i Sorošu


Četvrti međunarodni kongres vizuelne kulture u Rimu, 28-29. maj 2018. – Digitalni arhiv umetničke produkcije Akademije umetnosti Novi Sad\nČetvrti međunarodni kongres vizuelne kulture u Rimu, 28-29. maj 2018.\nNa Četvrtom međunarodnom kongresu vizuelne kulture u Rimu, na Univerzitetu Santa Kroče, dr Dijana Metlić predstavila je naučni rad s temom “Thinking about Differences – Art and Society in Novi Sad”. Ovo je godišnji kongres koji okuplja preko dvesta stručnjaka iz svih delova sveta sa ciljem razmene ideja i iskustava u polju audiovizuelnih komunikacija, svetu slike i kulture, kao i kreativnih industrija u kojima se spajaju lokalne i globalne perspektive. Do sada je kongres održan na Univerzitetu Freie u Berlinu (2014), na Univerzitetu Berkli u San Francisku (2015) i Univerzitetu Abat Oliba u Barseloni (2017).\nAktuelne vesti, najave, arhiva događaja...\nProjekat Razlike: preformans i instalacija\nKulturoloski identiteti u Lajpcigu (Nemačka)


Štampamo Merlinkin kalendar za 2019. – Merlinka Queer Film Festival\nOve godine slavimo jubilej – deseti Merlinka festival LGBT+ filma, pod sloganom “Uprkos svemu”. Već pet puta festival je pratio i konkurs za mlade dizajnere i umetnike, čiji radovi su postali deo Merlinka zidnog kalendara – sada želimo da ga ponovo odštampamo, podržimo mlade stvaraoce, i obradujemo vas i posetioce festivala – podržite nas i budite jedan od 200 ponosnih vlasnika ovog kalendara!\nOve godine festival traje od 6. do 9. decembra i održava se po prvi put u svim salama Doma omladine Beograda – Velikoj sali, Amerikani i Klubiću – u kojima će biti prikazano više od 100 filmova.\nPripremili smo preko 100 filmova među kojima su filmovi koji su prikazani i osvojili nagrade u Berlinu, Kanu i Veneciji. Pored filmskog programa pripremili smo ceremonije svečanog otvaranja i zatvaranja festivala sa muzičkim i plesnim programom, izložbe, diskusije, promocije knjiga, performanse…\nU oktobru smo raspisali konkurs za dizajnere koji će predložiti svoje ideje za festivalski plakat sa sloganom “Uprkos svemu”. Najboljih 12 radova činiće Merlinka zidni kalendar za 2019. godinu. Ovim konkursom i kalendarom želimo da podržimo mlade dizajnere profesionalce i amatere, ali i da motivišemo dizajnere da promišljaju o LGBT temama kroz grafički dizajn.\n150.000,00 RSD – Troškovi štampanja 200 primeraka kalendara na papiru visokog kvaliteta\nPreviousKonkurs za plakat 2018.\nNext Volontiraj na desetom Merlinka festivalu


Intervju sa Džesikom Šefer iz kompanije Beiersdorf AG - Retail Serbia Forum - Retail Serbia\n2 godina 8 meseci pre\t- 2 godina 8 meseci pre\t#1844 od Zarko\nIntervju sa Džesikom Šefer iz kompanije Beiersdorf AG je kreirao Zarko\nPiter Denis Mičelje nagrađen Nobelovom nagradom za hemiju jer je otkrio ulogu koenzima Q10 u proizvodnji energije u ljudskim ćelijama. Inspirisana njegovim otkrićima, kompanija Beiersdorf je predstavila liniju proizvoda za negu lica NIVEA Q10 pre oko 20 godina – i doživela sjajan uspeh. Ova linija se kontiuirano unapređuje i danas je jedna od najpoznatijih u NIVEA asortimanu.\nŠta je tako posebno u vezi sa novim proizvodima izNIVEA Q10 POWER linije?\nQ10, koji se prirodno proizvodi u koži, ima važnu ulogu u našim ćelijskim procesima i deluje protiv slobodnih radikala. Podržava neophodne procese u ćelijama kože – od obnavljanja ćelija do sinteze kolagena. Kao antioksidans, ovaj koenzim suzbija slobodne radikale, koji deluju štetno na ćelije kože i uzrokuju prevremeno starenje. Poput kreatina, količina koenzima Q10 u našoj koži vremenom opada.NIVEA Q10 POWERnadoknađuje ovaj važan koenzim i pomaže koži da sama povrati količinu koju je vremenom izgubila. Rezultat: primetno glatka, zategnutija koža.\nDnevna krema je dostupna u tri različite varijante: za normalnu kožu sa zaštitnim faktorom 15 ili 30 i za kombinovanu kožu sa zaštitnim faktorom 15 i za osetljivu kožu sa zaštitnim faktorom 15. Noćna krema je dostupna za normalnu. Ova linija sadrži i serum, kremu za područje oko očiju, losion za čišćenje i visoko koncentrovanintenzivni tretman.\nPrvi korak treba da bude temeljno čišćenje kojim se koža priprema za proizvode za negu. Nakon toga treba naneti serum. Serumi se prave od visoko koncentrovanih, aktivnih supstanci koje bolje prodiru u kožu. Zato bi trebalo da se nanose na kožu pre dnevne ili noćne kreme.Važno je da dnevna ili noćna krema savršeno odgovaraju tipu kože.\nBeiersdorf AG je vodeća kompanija koja nudi inovativne i visoko kvalitetne proizvode za negu kože sapreko 130 godina iskustva u ovom tržišnom segmentu. Njeno sedište je u Hamburgu, ima oko 18.000zaposlenih širom sveta i uvrštena je u DAX – nemački indeks berze vrednosnih papira. U fiskalnoj 2016.godini, kompanija je ostvarila prihod od prodaje u iznosu od 6,8 milijardi evra. NIVEA, brend broj 1 usvetu*, zauzima najvažnije mesto u portfoliju ove kompanije, koji takođe obuhvata brendove Eucerin, La Prairie, Labello i Hansaplast/Elastoplast. U vlasništvu kompanije Beiersdorf je i njena podružnica, tesa SE,vodeći svetski proizvođač samolepljivih proizvoda i sistemskih rešenja za industriju, zanatske firme i ličnu potrošnju.\nLast edit: 2 godina 8 meseci pre by Zarko.


Naslovna » BG svaštara » Ekologija » Projekat upravljanja otpadom ključan za Beograd\nNeko drugi 2. april 2013. Ekologija Postavite komentar\n„Nastavićemo i sa velikim projektom pošumljavanja Beograda, a nameravamo da povećamo i broj inspektora koji će kontrolisati sprovođenje zaštite životne sredine u gradu“, kazao je Trivan na svečanosti povodom obeležavanja 23. godišnjice postojanja Sekretarijata za zaštitu životne sredine Beograda.\nTrivan je najavio i da će vrlo brzo biti predstavljen i desetogodišnji Program zaštite životne sredine Beograda koji treba za završi Institut „Kirilo Savić“.\nNa skupu je istaknuto da se počeci zaštite prirode u Srbiji vezuju za 19. vek, a odnose se na prve odluke o kontrolisanom korišćenju i sprečavanju uništavanja Avale. Knez Miloš Obrenović je 1859. godine propisao naredbu o kontrolisanom korišćenju šuma na Avali, kako bi sprečio njihovo dalje uništavanje. Prvo zaštićeno prirodno dobro u Beogradu bila su četiri primerka himalajskog bora, zaštićena kao spomenik prirode 1949. godine.\nNa području Beograda je od tada do ove godine zaštićeno ukupno 67 prirodnih dobara. (Zelena Srbija)\nTagovibeograd bg svaštara dub ekologija vesti\nPrethodni Madlenianum – repertoar za april 2013.\nSledeći Filharmonija: Sezona 2013/14 pod sloganom „Idemo dalje“


Drecun: Opasnost od »usamljenih vukova« | Radio Trebinje\n19 октобра 2018, 3:15 AM\n7. октобра 2014., 17:58\nBEOGRAD | Nema konkretnih pokazatelja koji bi upućivali na zaključak da radikalni islamisti pripremaju terorističke akcije protiv Srba na Kosovu i Metohiji, ali nisu isključeni pojedinačni napadi takozvanih „usamljenih vukova“, rekao je Srni predsjednik skupštinskog Odbora za Kosovo i Metohiju Milovan Drecun.\nTo je, kako je naveo Drecun, zaključak koji je Odbor za Kosovo i Metohiju izveo na osnovu informacija nadležnih bezbjednosnih službi srpske vojske i policije, koje su predstavljene danas na sjednici Odbora.\nDrecun je rekao da je na sjednici Odbora razgovarano o stanju bezbjednosti srpskog naroda, odnosno ugroženosti od radikalnog islama i povratka džihadista iz Sirije i Iraka.\nSjednica je bila zatvorena za javnost, jer su, kako je naveo, dobijene informacije koje su kao povjerljive klasifikovale Vojno-obavještajna agencija /VOA/, Bezbjednosno-informativna agencija /BIA/ i Ministarstvo unutrašnjih poslova /MUP/ Srbije.\n„Zaključili smo da je na Kosovu i Metohiji uspostavljena snažna mreža radikalnog islama, ekstremizma i terorizma. Pojedini pripadnici te mreže učestvuju na džihad ratištima u terorističkim organizacijama, posebno u Siriji i Iraku. Jedan pripadnik te mreže izveo je samoubilačku terorističku akciju, a određeni broj njih vratio na Kosovo i Metohiju“, rekao je Drecun.\nOn je naveo da će se situacija pratiti.\n„Posebno smo zadovoljni kapacitetom i posvećenošću koju pripadnici VOA, BIA i MUP ulažu na praćenju radikalnog islama i stepenu ugroženosti srpskog stanovništva na Kosovu i Metohiji, kao i njihovom saradnjom sa odgovarajućim inostranim službama i međunarodnim institucijama i UN“, rekao je Drecun.


Danas je Svetski dan štednje - Bizlife.rs\n09:26 Beograd, 31/10/2011\nU svetu se danas obeležava Dan štednje, koji je ustanovljen 31. oktobra 1925. godina na skupu bankara iz 25 zemalja u Milanu, a u Srbiji biće u znaku rekordno prikupljenih depozita u bankama od oko 7,5 milijardi evra.\nU Srbiji će, međutim, ove godine Nedelja štednje i dalje biti u znaku prisutnog nepoverenja u nacionalnu valutu što pokazuje i nizak nivo dinarske štednje – ispod 200 miliona evra.\nNedelja štednje, koja traje u prvoj sedmici novembra, u bankarskom sistemu Srbije biće zapamćena i po velikom rastu obima prikupljenih depozita u ovoj godini, od oko 800 miliona evra u odnosu na prethodnu godinu. Prema objavljenoj analizi Narodne banke Srbije (NBS), u ovoj godini (kao i prošle) bilo je isplativije štedeti u dinarima, nego u evrima.\nAnaliza NBS pokazuje i da je štednja u dinarima bila isplativija od štednje u devizama, od 2001. do 2011. godine, u većem broju posmatranih perioda, odnosno dinarska štednja bila je isplativija u 77 perioda, a u devizama u 41 periodu, pri čemu je dinarska štednja bila je isplativija pri obračunu kamate od sedam odsto u 70 i kamatnoj stopi od 7,5 odsto u 68 perioda.\nDomaći mediji spekulišu da je “u slamaricama” ostalo još oko tri milijarde evra, zbog toga što neki građani i dalje nemaju poverenja u finansijske institucije, posle onoga što su doživeli devedesetih godina prošlog veka kada nisu mogli da podignu svoju štednju u bankama, pa čak ni posle 15. maja 2002. godine, kada je srpski dinar ponovo postao konvertibilan posle 1946. godine.\nZa razliku od prošle godine, kada su se banke za vreme Nedelje štednje utrkivale koja će dati veću kamatu na oročene evre, ove godine je većina banaka poslušalo apel guvernera NBS da ne povećavaju kamate, jer bi posledica većih kamata na depozite bila i veća interesna stopa na kredite.\nPojedini domaći analitičari prognoziraju da će se u Nedelji štednje ponuđene kamate na depozite oročene u evrima, na rok od šest meseci, kretati od tri do šest odsto, do 12 meseci između 5,5 i 8,5 odsto, dok se za oročenje na više od 12 meseci očekuje godišnja kamata od sedam do devet odsto.


Devet žena glavne na lokalu u Vojvodini - Naša Mesta\nNaslovna Opštine Devet žena glavne na lokalu u Vojvodini\nDevet žena glavne na lokalu u Vojvodini\nU nedelji za nama završeno je konstituisanje lokalnih vlasti po gradovima i opštinama u Vojvodini, čak 23 lokalne samouprave dobile su nove čelne ljude, a porastao je i broj žena koje upravljaju na lokalu.\nRezultati izbora koji su održani 21. juna u 44 od 45 vojvođanskih samouprava doneli su ubedljiv trijumf liste „Aleksandar Vučić – Za našu decu”, koja je odnela pobede u 40 lokalnih samouprava, u tri severnobačke opštine trijumfovao je Savez vojvođanskih Mađara, a u Beočinu Socijalistička partija Srbije, koja je imala jednog odbornika više od naprednjaka i samostalno formirala lokalnu vlast.\nIpak, u pojedinim lokalnim samoupravama za konstituisanje lokalnih vlasti čekao se poslednji trenutak pa je, takoreći u foto-finišu, novo-staro rukovodstvo izabrano u Zrenjaninu, Sremskoj Mitrovici, Žablju i Novom Sadu.\nNakon konstituisanja lokalnih vlasti, u devet gradova i opština izabrani su predsednici mlađi od 37 godina, a isto toliko ima i žena na čelnim funkcijama u lokalnim samoupravama.\nU Južnobačkom okrugu, od 11 opština, u čak sedam izabrani su novi predsednici\nSrpska napredna stranka osvojila je svih osam vojvođanskih gradova pa su, shodno tome, na mestu gradonačelnika kadrovi te stranke. Ali, čak u šest gradova izabrani su novi gradonačelnici, dok je u Vršcu Dragana Mitrović nastavila mandat, a Miloš Vučević, nakon ponovnog izbora u ponedeljak, uknjižio treći mandat na mestu gradonačelnika Novog Sada.\nU Subotici je na mesto dosadašnjeg gradonačelnika Bogdana Labana izabran Stevan Bakić, u Zrenjaninu Čedomir Janjić gradonačelničku fotelju ustupio je Simu Salapuri, dok je Janjić u novom sazivu predsednik Skupštine grada. U Kikindi, umesto Pavla Markova, na čelo grada izabran je Nikola Lukač, a u Somboru, umesto Dušanke Golubović, izabran je Antonio Ratković, koji će biti najmlađi gradonačelnik u Vojvodini s 33 godine, i godinu je mlađi od novog gradonačelnika Pančeva Aleksandra Stevanovića, koji je na tom mestu zamenio Sašu Pavlova. Prvi put u od uvođenja višepartijskog sistema Sremska Mitrovica dobila je gradonačelnicu, Svetlanu Milovanović, koja je zamenila Vladimira Sanadera.\nSNS je osvojio svih osam vojvođanskih gradova, u šest su izabrani novi gradonačelnici, dok je u Vršcu Dragana Mitrović nastavila mandat, a Miloš Vučević, nakon ponovnog izbora u ponedeljak, uknjižio je treći mandat na mestu gradonačelnika Novog Sada.\nPrethodni tekstMeđunarodno putničko pristanište u Sremskoj Mitrovici imaće dva pontona\nSledeći tekstVinarija Trišić, mali raj u Vraniću\nOpština Knić najbolja lokalna samouprava u Jugoistočnoj Evropi\nKakva lokalna samouprava postoji danas u Srbiji?


Captex T2 - Bankom\nCaptex T2 je inaktivator mikotoksina najnovije generacije koji ima višestruki mehanizam delovanja, što mu daje izuzetan potencijal u inaktivaciji mikotoksina: vrši inaktivaciju mikotoksina putem adsorpcije, enzimske degradacije i deluje supresivno na plesni (sprečava rast i razmnožavanje plesni).\nCaptex T2 u svojoj strukturi sadrži više aktivnih materija: modifikovani hidratisani natrijum kalcijum aluminosilikat, esterifikovani glukomanan, organske kiseline i enzimatski kompleks.\nModifikovani hidratisani natrijum kalcijum aluminosilikat - ovaj mineralni adsorbent mikotoksina je tehnološki dorađen (modifikovan), što mu znatno povećava adsorpcionu površinu i kapacitet vezivanja mikotoksina (1 gram ovog inaktivatora sadrži minimum 150 hiljada aktivnih delova).\nEnzimski kompleks – Captex T2 sadrži specifičan enzimski kompleks koji efikasno neutrališe određene mikotoksine, kidajući njihove molekularne hemijske veze. Tako na primer, poznato je da mikotoksini iz grupe trihtecena imaju toksičan karakter koji je uslovljen postojanjem epoksi prstena na poziciji 12 i 13. Neutralisanjem ovog prstena, dolazi do inaktivacije mikotoksina iz grupe trihotecena.\nEstrifikovani glukomanan - ovaj organski inaktivator mikotoksina (poreklom iz ćelijskog zida Saccharomyces kvasca) poseduje izuzetan inaktivacioni potencijal kao i široku lepezu različitih mikotoksina koje može da neutrališe. Pri tom svoju aktivnost ispoljava pri različitim nivoima ph sredine, a što je naročito bitno vrlo je efikasan i u sredini sa niskom ph vrednošću.\nOrganske kiseline – pored aktivnih materija koje neutrališu mikotoksine, Captex T2 sadrži i organske kiseline koje sprečavaju rast i razmnožavnje plesni. U skladu sa najnovijim saznanjima vezanim za organske kiseline, Captex T2 ne sadrži mravlju kiselinu za koju je utvrđeno da pri većim koncentracijama može uticati na povećano prisistvo aflatoksina u kontaminiranoj hrani.\nSve ove karakteristike čine Captex T2 proizvodom (inaktivatorom mikotoksina) najnovije generacije koji efikasno neutrališe vrlo širok spektar mikotoksina čak i pri niskoj ph vrednosti, sprečava rast i razmnožavanje plesni u hrani, a pri tom izdržava sve mehaničke i termičke procese u modernoj proizvodnji stočne hrane (ekstrudiranje i peletiranje) i ekonomski je vrlo isplativ.\nDoziranje: Captex T2 se dodaje u količini 2-5 kg na tonu gotove hrane.


Rukometni reprezentativci Srbije se okupili u Staroj Pazovi - MaxBet Sport\nRukometna reprezentacija Srbije okupila se u centru FSS u Staroj Pazovi na startu EHF nedelje. “Orlovi” su u tri utakmice kvalifikacija u januaru protiv Francuske i Grčke već obezbedili plasman na Evropsko prvenstvo 2022. u Mađarskoj i Slovačkoj, pa će ova trenažna nedelja selektoru Toniju Đeroni poslužiti da vidi neke nove igrače i isproba neke nove varijante.\nLIGA ŠAMPIONA: U utorak od 21 igraju Juventus – Porto, a u kladionici MaxBet je kvota na pobedu domaćina 1.48.\n– Imali smo odličnu akciju u januaru, a verujem da će tako da bude i sada bez obzira što nema utakmica. Bez utakimica, biće ovo drugačija nedelja, posvećena treningu. Nažalost, nemamo igrače iz Nemačke, ali napravili smo takav plan i program da idemo dalje sa našim aktivnostima. Proverićemo nove igrače da vidimo šta mogu u ovom trenutku. Kada ih gledate u klubovima zapravo nemate potpunu sliku kako rade i treniraju, pa ćemo sada imati više vremena i to da vidimo – rekao je Đerona za sajt Rukometnog saveza Srbije, pa dodao:\n– Radićemo više individualno i u tandemima iz čega će se roditi neke nove ideje. Grupa je otvorena, to smo rekli od početka. Tako bi uvek i svuda trebalo da bude. Svi srpski igrači moraju da znaju da ako dobro igraju u svojim klubovima imaju šansu da budu ovde. Krenuli smo sa listom od 25-30 igrača, sada smo na 40-45, razmišljamo o mnogima, mislim da konkurencija i takmičenje između njih povećavaju kvalitet. Ako svi igrači budu razmišljali šta mogu da urade za nacionalni tim, onda će i rezultati biti bolji.\n– Sigurno je da će nam značiti ova nedelja. Dosta ovih momaka će imati šansu da radi sa nama i upozna sistem Tonija Đerone. Dobro je što nemamo utakmicu u ovom trenutku, pogotovo za nas iz inostranstva koji igramo na više frontova i imamo jako gust raspored opterećen i brojnim otkazivanjima. Ova nedelja će nam svakako prijati i da poradimo na planu tehnike i fizičke pripreme. Neverovatna stvar je šta smo uradili u januaru plasmanom na Evropsko prvenstvo. Ponosan sam na sve momke, stručni štab i Rukometni savez Srbije – istakao je Cupara.\nReprezentacija će da trenira u Staroj Pazovi do subote.\nTagovi:RukometRukometna reprezentacija Srbije


Zimski sajam zanatskog piva 23. decembra | Palelive.com\nPočetna Regija Istočno Sarajevo Zimski sajam zanatskog piva 23. decembra\nISTOČNO SARAJEVO – Udruženje za promociju zanatskog pivarstva „Kištra“ iz Istočnog Sarajeva organizovaće u subotu, 23. decembra „Zimski sajam zanatskog piva“ na kojem će učestvovati devet izlagača iz Republike Srpske, Federaciji BiH i Crne Gore.\nPredsjednik Udruženja „Kištra“ Vedran Kurteš rekao je Srni da je cilj festivala promocija kulture zanatskog pivarstva, druženje i razmjena iskustava sa drugim pivarima, ali i upoznavanje javnosti o različitim vrstama zanatskog piva.\n„Na festivalu će se, osim lokalnih kućnih pivara iz Istočnog Sarajeva, predstaviti proizvođači zanatskog piva `Kraft delegat`, `Semizburg`, `Gelender` iz Sarajeva, `Raft bruveri` iz Foče, `Birokrata` Pale, kao i `Fabrika` iz Crne Gore“, precizirao je Kurteš.\n„Festivali i sajmovi zanatskog piva u organizaciji našeg udruženja poprimili su tradicionalni karakter, s obzirom da je ovo već četvrti put da organizujemo promociju zanatskog piva u našem gradu“, rekao je on.\nFestival će početi u subotu, 23. decembra, u 17.00 časova u prostorijama bivšeg Doma kulture Lukavica u Istočnom Novom Sarajevu, a cijena karte je tri KM, dok će se cijene piva kretati između tri i pet maraka.\nU večernjem dijelu festivala sve posjetioce će zabavljati bend „Bluza“ iz Sarajeva kao i di-džej Aja.\nU organizaciji Udruženja „Kištra“ do sada su organizovana tri festivala zanatskog piva, koja su održana u septembru i decembru 2016. godine., odnosno avgustu 2017. godine.\nPrethodni članakSutra svečano otvaranje „Zime u Istočnom Sarajevu“\nNaredni članakU ponedjeljak o funkcionisanju Fakulteta fizičkog vaspitanja na Palama


BOGAROŠKI: HITNO POVUĆI ZAKLJUČAK VLADE SRBIJE O POLJOPRIVREDNOM ZEMLJIŠTU\nZaključak govori o tome da će uzurpacija moći da bude legalizovana\nPokrajinski sekretar za poljoprivredu Branislav Bogaroški kritikovao je danas Vladu Srbije zbog zaključka donetog 11. marta, kojim preporučuje lokalnim samoupravama da razmotre mogućnost da se poljoprivrednicima koji koriste zemljište bez pravnog osnova, dozvoli da prijave površinu zemlje koju koriste do početka maja i da istovremeno plate naknadu za njeno korišćenje.\nZaključak je donet na predlog Ministarstva poljoprivrede i jutros je podeljen poljoprivrednicima u Somboru, gde paori tvrde da je uzurpirano više od 5.000 hektara državne zemlje, a potpisao ga je predsednik Vlade Srbije Aleksandar Vučić.\nLokalnim samoupravama se preporučuje da se ta naknada plati po osnovu vansudskih poravnanja u iznosu prosečne cene zakupa na teritoriji Srbije, odnosno Vojvodine, ukoliko se zemljište nalazi na teritoriji pokrajine.\nBogaroški je na konferenciji za novinare kazao da na sajtu Vlade Srbije nema ovog dokumenta, ali da se njegov sekretarijat već obratio Ministarstvu i zatražio da ga dostavi pokrajinskoj administraciji.\nBogaroški je kazao da je Vlada donela zaključak u kojem se preporučuje da se izuzetno u 2015. i 2016. godini, dozvoli onima koji uzurpiraju državno zemljište, da prijave sami svoju uzurpaciju do 1. maja, te da se sa njima zakljuci vansudsko poravnanje, gde će cena biti prosečna za iznajmljivanje na teritoriji Vojvodine.\n“Ovo je nešto što do sada nije viđeno, mi smo kao pokrajinski sekreterijat i pokrajinska vlada više puta upozoravali da je ovaj zakon katastrofalan, da su neprecizne odredbe i da će biti puno problema, ko i da će situacija eskalirati u Somboru i preliti se na celu Srbiju”, kazao je Bogaroški.\nPrema njegovom mišljenju, ovaj zaključak govori o tome da će uzurpacija moći da bude legalizovana, i to za manje nego što je cena licitacije, iako je zakonom propisano da se uzurpatorima mora naplatititrostruka zakupnina ili lokalna samouprava ima obavezu da ima skine useve sa te zemlje.\n“Da li je to poruka da ono što do sada nije zauzeto, može kao na Divljem zapadu da se zauzima. Da li sada svaki poljoprivrednik u opštinama gde nije bilo licitacije, može da zabode svoju zastavicu i da se nagodi sa Ministarstvom u pola cene? Ovaj zaključak mora hitno da se povuče, jer je nezakonit i neustavan, a ministartsvo mora hitno da se izjasni ko su uzurpatori zemljista u Somboru”, poručio je on.\nZapitao je i šta je sa obećanjem ministarke poljoprivrede Snežane Bošković Bogosavljević da će biti kažnjeni svi koji su uzurpirali državno zemljište, jer je i ona najavila u Somboru da će uzurpatori morati da plate trostruku cenu.\nPonovio je da je novi zakon o poljoprivrednom zemljištu loš, te da je potrebno hitno napisati novi i to “od početka”, jer je situacija iz Sombora dokaz da je “zakon pao na prvom koraku”.\n“Sreća je što su raspisani izbori pa možda ministarka više neće biti ministarka u sledećem mandatu”, dodao je Bogaroški.\nPodsetio je i da su inspektori Ministartsva poljoprivrede bili na terenu u Somboru, ali da zapisnik nikada nije ugledao svetlost dana, dok pokrajina nema nadležnost da rešava ove probleme.\nPoljoprivrednici iz Sombora održali su krajem februara protest tokom kojeg su ukazali na probleme sa državnim poljoprivrednim zemljištem. Nekoliko desetina poljoprivrednika iz Gakova i Rastina kod Sombora spavali su više od nedelju dana na njivama, protestujući protiv uzurpacije državne poljoprivredne zemlje na teritoriji tog grada.\nPočetkom marta Gradska uprava u Somboru optužila je Ministarstvo poljoprivrede kao jedino odgovorno što državno poljoprivredno zemljište u tom gradu još uvek nije izdato u zakup poljoprivrednicima.


Dakle, već u sredu, 5. jula u 19 časova u Galeriji Doma kulture u Srbobranu zakazano je otvaranje izložbe ''Tihovanje'' gde će se naći ikone sedam stvaralaca, tačnije ikonopisaca različitog umetničkog izraza, ali srodnog interesovanja. Dva dana kasnije, sledi Ivanjdan u Nadalju kada će u centru od 20 časova biti izveden program pod nazivom ''Amateri svome gradu i gosti''. Tu će se, između ostalih, naći KUD Ivanjsko cveće, KUD ''Bard'', Udruženje ''Rom'', ''Klub za negovanje tradicije i običaja svih naroda i narodnosti Vojvodine'', članice sekcije modernog plesa ''Zvezdice'' iz Nadalja i gradski hor ''Zora''. Skoro tri sata kasnije, odnosno u 22.50 stiže nastavak u vidu nastupa ''Koktel benda''.\nPripremljen je interesantan program i za utorak, 11. jul, veče pre srbobranske slave. Na Trgu Slobode, odnosno parku od 20.30, baš kao i u Nadalju, amateri će pokazati šta su pripremili za publiku. Pored pomenutih, koji će nastupiti i u Nadalju, tu će još biti i predstavnice naše opštine na muzičkom takmičenju ''Srbija u ritmu Evrope'' i članice bečejskog plesnog kluba ''Master dance''. A tačno u ponoć publiku će zabavljati rock orkestar "The boom" iz Srbobrana.\nZa Petrovdan u parku u Srbobranu će 12. jula sve prisutne sa bine zabavljati već pomenuti ''Koktel bend'' i to od 20.30, a nakon sat i po vremena, u 23 časa na scenu će se popeti glavne zvezde večeri, Sanja Ilić i njegova ''Balkanika''.


srbijasport.net - Vesti - Srpske lige - Tisa u derbiju testira lidera u Kanjiži\nČetvrtak, 29.07.2021 10:12\nDetalj sa utakmice iz Kanjiže - foto: FB Radnički Zrenjanin\nDerbi 18. pretposlednjeg kola Srpske lige Vojvodina, van očekivanja, odigraće dvoje novajlija, trećeplasirana Tisa iz Adorjana i vodeća Mladost. Selo od hiljadu stanovnika dobilo je srpskoligaša koji je postao hit na fudbalskom severu i ostavio iza sebe klubove sa neuporedivo dužom i bogatijom tradicijom. Pre početka prvenstva u Adorjanu su dugo bili u neizvesnosti oko statusa i kada su doznali da su administrativnim putem postali srpskoligaši nisu imali previše mogućnosti da se dodatno pojačaju i otuda nešto slabiji rezultati na početku sezone. Trener Tomislav Sivić, nekadašnji selektor reprezentacije U19, sa kojom je igrao na Evropskom prvenstvu, stigao je u Tisu dve nedelje pred start prvenstva.\n- Zatekao sam ekipu u lošem stanju, bez adekvatnih pojačanja, bonusa, korona virus je vladala… U vremenskom cajtnotu doveo sam iz Subotice Jočića i Zolmajića, bonuse Kukolja i Cetija. Mučili smo se u prvih 7-8 kola, i kako je prvenstvo odmicalo polako smo se konsolidovali, povezali redove, stekli samopouzdanje i došli su rezultati. Počeli smo dosta obazrivo, sa težnjom da primimo što manje golova i opredelili se za takozvanu "čekalicu". Sada smo kompaktniji, spremniji i u zavisnosti od kapaciteta i snage protivnika imamo više recepata za igru - kaže trener Tomislav Sivić i dodaje da su u poslednjih osam kola zabeležili šest pobeda. Gledajući statistiku, pored treće pozicije, imaju po efikasnosti drugi napad u ligi, i najefikasnijeg strelca Marka Matijaševića (12 golova).\nDerbi se igra u nedelju, u Kanjiži gde Tisa igra kao domaćin. Sivić dobro poznaje lidera iz Novog Sada i sa puno poštovanja govori. - Mladost je sastavljena od bivših prvoligaških igrača, pravih fudbalskih znalaca, koje sjajno vodi od kolega Filipović. Biće to za nas veliki izazov, da odigramo bez pritiska i testiramo sopstvene mogućnosti - ukratko nam je predstavio narednog rivala, očigledno čuvajući dodatna saznanja za sebe i igrače.\nSrpske lige Muškarci Srpska liga Vojvodina Tisa Mladost (NS) Srbija Severnobanatski okrug Kanjiža Adorjan\nKup PFS Subotica: OFK Bečej 1918 - Tisa 2:2, penalima 7:8\nNovi minimalac Bečejaca za nova tri boda\nBečejci u nedelju gostuju u Kanjiži i igraju sa Tisom iz Adorjana\nOdigrane utakmice osmine finala kupa PFS Subotica\nStartovala popularna nakovačka "Barcelona"\nMirno u Nakovu\nVrsni napadač Ilija Erdeljan na raskrsnici\n"Barcelona" peticom ispratila Lehel


U istoriji će pisati da je Vučićeva vlast bila najgora vlast u Srbiji - Aleksandar Rodić - Jutarnji GLASnik\nPredsednik Adrija Medija Grupe (AMG) Aleksandar Rodić odlučio je da se bavi politikom i ocenio u saopštenju da se „Srbija diže protiv autokratije“ i da taj „proces nikada niko nije mogao da zaustavi“.\nOn smatra da su građani Srbije izmanipulisani, uplašeni i osiromašeni, „porobljeni u državi koju je zarobila jedna partija, SNS“.\n„Vladavina Aleksandra Vučića je simbol manipulacije, pretnji i korupcije“, tvrdi Rodić i predviđa da će „u istoriji jednog dana pisati da je to bila najgora vlast u Srbiji„.\n„Najveći broj političkih stranaka danas je samo dekor u pozorištu u kome su odavno podeljene uloge“, ocenio je Rodić, koji smatra da je „politički ološ stavio pod kontrolu sve medije“.\n„Vreme je da se stane na put ovoj lažnoj stvarnosti u kojoj žive građani Srbije„, napomenuo je Rodić i konstatovao da nije „po ukusu intelektualaca“, a da ga „ne vole ni političari u Srbiji“.\nRodić ističe da ima hrabrost da uđe u političku borbu, da ima znanje, sposobnost da stvara i da danas predvodi „najveću medijsku kompaniju na Balkanu“.\n„Zato sam odlučio da se bavim politikom. Srbija se diže protiv autokratije i taj proces nikada niko nije mogao da zaustavi“, navodi na kraju saopštenja Rodić.\nInače, on je danas ranije u saopštenju rekao da „kabinet Aleksandra Vučića drži u potpunoj pokornosti televizije u Srbiji“.


DO JUNA 2018. GODINE SA RADOM ĆE POČETI SERVIS E-INSPEKTOR\n2018. godine će startovati jedinstvena informaciona platforma e-inspektor, koja će do juna umrežiti prve četiri inspekcije, izjavila je predsednica Vlade Republike Srbije Ana Brnabić, na otvaranju treće nacionalne konferencije Vlade i privrede "Izlaz iz sive ekonomije".\nBrnabićeva je, ocenjujući da će ta platforma još bolje povezati i koordinisati rad inspekcija u Srbiji, objasnila da će do sredine 2019. godine biti umrežene sve 42 inspekcije, što će uvesti potpunu transparentnost u njihov rad.\nPrema njenim rečima, to će omogućiti i privrednicima da kontrolišu rad inspekcija i da vide kada je inspektor bio u kojem preduzeću i koliko su često išli u jedno preduzeće, a nisu u neko drugo, da li su imali neke zamerke u radu i slično.\nPremijerka je najavila da će u narednih šest meseci biti usklađeno više od 70 sektorskih propisa sa Zakonom o inspekcijskom nadzoru ("Sl. glasnik RS", br. 36/2015), i naglasila da u naredne tri godine ulazimo u zapošljavanje novih inspektora i ojačavamo inspekcije sa nabavkom nove IT opreme.\nAmbasador Nemačke u Srbiji Aksel Ditman istakao je da je siva ekonomija važna tema ne samo za Srbiju, već za čitav svet, naglašavajući da je regulisanje tog problema od presudne važnosti na evropskom putu Srbije.\nStrateški cilj Srbije je ulazak u EU, što Nemačka podržava, podvukao je ambasador i dodao da je to još jednom potvrđeno izjavom kancelara Nemačke Angele Merkel u Sofiji i prilikom nedavne posete vicekancelara i šefa diplomatije Zigmara Gabrijela Beogradu.\nPrema njegovim rečima, Srbija sama odlučuje o brzini pristupanja ispunjavanjem uslova za prijem u Evropsku uniju.\nJedna od najvažnijih oblasti kojoj je neophodna reforma jeste vladavina prava i zvanični Berlin pozdravlja to što je Vlada Srbije uvrstila ovu oblast u svoje prioritete, poručio je Ditman.\nBorba protiv korupcije, koja je vezana za sivu ekonomiju, veoma je bitna, naglasio je on i ukazao na to da postoje neki nedostaci u toj oblasti, poput nepopunjavanja svih mesta u Agenciji za borbu protiv korupcije, što je važno za obezbeđivanje efektivnog rada tog tela.\nNemačka je, kao podršku Srbiji u ovoj oblasti, do sada investirala 1,8 miliona evra, a postignuto je mnogo pozitivnih efekata, naveo je ambasador i napomenuo da je trenutno fokus na radu javne administracije i kontroli javnih finansija.\nNa konferenciji je predstavljena analiza obima sive ekonomije u Srbiji, a zatim je otvoren dijalog Vlade i privrede o novom Nacionalnom programu za suzbijanje sive ekonomije i predloženim merama.


Milan za "male pare" napravio tim za Zvezdu i titulu prvaka NOVA portal\nFudbal Autor:Strahinja Nikolić13. feb. 202113:23 > 13:49\nMilan se nalazi prekretnici, a dueli sa Crvenom zvezdom (18. i 25. februara) mogli bi da budu prvi od velikih testova koji se nalaze pred timom iz "grada mode".\nIbrahimović prebacio 500 golova u klupskoj karijeri\nMilan se, nakon decenije tavorenja, vratio u borbu za šampionsku titulu, uprkos tome što su ih gotovo svi, pre nego što je sezona počela, otpisivali.\nRoso-neri su poslednji put šampioni Italije bili u sezoni 2010/2011, nakon čega su zauzeli drugo, potom treće mesto, da bi od sezone 2013/2014 usledio strmoglav pad, tokom kog nijednom nisu završili sezonu plasirani bolje ode petog mesta, dok su jednom bili čak i 10.\nProšle godine bili su šesti, obezbedili plasman u Ligu Evrope, pa je pre početka sezone ekipa sa stadiona San Siro kotirana slabija čak od pet ekipa – Juventusa, Napolija, Intera, Atalante i Lacija.\nNije pomogao ni prelazni rok tokom kog je potrošeno manje od 30 miliona evra, bez iole zvučnijih imena.\nTokom letnjeg prelaznog roka u klub su stigli Ante Rebić iz Ajntrahta za pet miliona evra, Jens Peter Hauge (takođe pet miliona evra), Aleksis Selemekers iz Anderlehta (3,5 miliona evra), Simon Kjaer iz Sevilje (3,5 miliona evra), stigao je i Mario Mandžukić kao slobodan fudbaler, ali to nije sprečilo igrače Milana da, predvođeni Zlatanom Ibrahimovićem, zaigraju perfektno.\nU Seriji A nakon 21 utakmice imaju dva boda više od drugoplasiranog Intera a sedam od Juventusa, uz meč više od „stare dame“ iz Torina, dok su u Ligi Evrope zauzeli ubedljivo prvo mesto sa 13 bodova, ispred Lila (11), Sparte iz Praga (6) i Seltika (4 boda).\nNi ove zime nije bilo „bombi“, Pioli je odlučio da se osloni na već postojeće snage, pa je jedini fudbaler sa orelom pojačanja Salihu Meite iz Torina, koji je stigao na pozajmicu.\nStoga i ne čude reči Antonija Kasana, koji je istakao da bi Ibrahimoviću „trebalo podići statuu ukoliko Milan osvoji titulu“:\n„Milan je sklopio tim za veoma mali novac, i igraju neverovatno. Ibrahimović je bukvalno sam obrnuo čitavu ligu naglavačke, ne znam da li je ijedan fudbaler u istoriji uspeo da u njegovim godinama ponovi nešto slično. Ukoliko osvoje titulu, trebalo bi da statuu Madonine zamene Ibrinom“, rekao je Kasano.\nTaj mali novac o kom Kasano priča je 28,5 miliona evra. Za srpske uslove velika suma, ali ako se u obzir uzmu novci koje Italijani troše na pojačanja, jasno je da je ovo što su u Milanu napravili više od podviga.\nPored Ibrahimovića, „udarne igle“ su u odbrani Alesio Romanjoli, u veznom redu Sandro Tonali, Frenk Kesi, Hakan Čalhanoglu, za ofanzivu su zaduženi Ante Rebić, Rafel Leao, Braim Dijas, a veliku ulogu ima i Rade Krunić, koji je ove godine odigrao 14 mečeva u Seriji A, te osam u Ligi Evrope, računajući i kvalifikacije.\n„U neku ruku, iskreno, srećan sam što ću igrati protiv Zvezde, što ću igrati na Marakani. Sigurno da mi neće biti baš drago da je izbacimo, ali to će, naravno, teren da pokaže. Moj san uvek je bio i biće da zaigram za Zvezdu, nadam se da će se nekad i ostvariti“, rekao je Krunić u intervjuu za Nova.rs.\nOtkrio nam je i kako je Ibrahimović reagovao kada je saznao da je Milan žreb usmerio na beogradske crveno-bele.\n“Baš je bio tu sa mnom, rekao sam mu da ima sreće što nema navijača, jer bi mu zviždao ceo stadion. On mi je rekao da mu je žao što neće biti navijača, da bi voleo to, jer bi bila bolja atmosfera. Nismo previše dalje pričali… Pitali su me za Dekija, malo o igračima, Falčineliju koga znaju u Italiji, klubu i tako neke slične detalje”, otkrio je tada Krunić.\nMeč Crvene zvezde i Milana na programu je u četvrtak, 18. februara sa početkom u 18.55 na stadionu „Rajko Mitić“, dok je revanš zakazan za sedam dana kasnije na San Siru od 21 sat.\nFK Crvena zvezdaFK MilanLiga Evroperade krunićSerija AZlatan Ibrahimović


Odbojkašice Belorusije su naredni rival Srbije\nBeloruskinje su bile na ivici poraza u borbi za četvrtfinale, ali su uspele da se preokrenu posle 0:2 u setovima i zakažu duel sa našom selekcijom.\nČeška je mnogo bolje otvorila meč, prvi set lako dobila, došla i nadomak pobede posle velike borbe u drugom delu igre i činilo se da je blizu novog megdana sa Srbijom (dve reprezentacije su već igrale u grupi D, prim. aut.), ali...\nIako su bile već otpisane, Beloruskinje se nisu predavale, a treći set je svakako bio prekretnica u ovom meču. Viđeno je puno preokreta, serije jedne, te druge reprezentacije, ali su se u finišu naše naredne rivalke bolje snašle i treći set dobile sa 27:25.\nOd tog trenutka sve je išlo na vodenicu Beloruskinja, u četvrtom delu igre su dominirale i zasluženo poravnale, da bi odluka pala u petom setu. I tu je, kao i u trećem, viđeno dosta preokreta, ali je Češka u finišu posustala, pa je Belorusija slavila sa 17:15 za konačnih 3:2 u setovima.\nŽenska odbojkaška reprezentacija Belorusije


RAZOTKRIVENA: Vljorina krštenica i svetu otvorila oči (FOTO) | DNEVNE\nRAZOTKRIVENA: Vljorina krštenica i svetu otvorila oči (FOTO)\nNa sednici Saveta bezbednosti UN posvećene stanju u južnoj pokrajini i države privržene Prištini ostale zatečene\nPrikazana je još jedna laž Prištine – da Albanci u Srbiji nisu imali pravo na upotrebu svog jezika i pisma.\nI to je učinjeno pred predstavicima najmoćnijih država na Ist Riveru, na sednici Saveta bezbednosti o Kosovu i Metohiji, u ponedeljak, sa koje se, iznenađujuće, nije čuo nijedan poziv zemljama da priznaju nezavisnost lažne države\nKako vreme odmiče i kako jedna po jedna padaju podvale Prištine, primetna je i promena odnosa međunarodne zajednice prema kosovskom problemu, na šta je posle sednice SB UN ukazao i šef diplomatije Ivica Dačić.\n– Izuzetno je retko da niko ne pozove na priznavanje nezavisnosti. Očigledno da je Srbija dosta ojačala svoju spoljnopolitičku poziciju, da su aktivnosti predsednika Aleksandra Vučića i naša sveukupna politika doprineli tome da se bolje razume situacija oko KiM – poručio je Dačić.\nOn je u ponedeljak “matirao” ambasadorku tzv. Kosova Vljoru Čitaku, koja do sada nije propuštala priliku da Beograd u SB optuži za kršenje prava Albanaca.\nDačić je “svetskoj vladi” prezentovao fotokopiju izvoda iz matične knjige rođenih Čitakuove, sa podacima na albanskom i srpskom jeziku, izdatog 1990. I dodao još jednu “pikanteriju” – da ona do sada nije tražila otpust iz državljanstva Srbije:\n– Možda će Vljora Čitaku reći da je to za nju nebitno. Ali pitajte da li je to nebitno Nemcima, koji traže od svakog Albanca sa KiM potvrdu o otpustu iz državljanstva Srbije.\nKad treba da dobijete posao, da ostvarite svoja prava, da vam Srbija vraća kredite, vi ste državljani Srbije. Čitakuova je srpskom ministru kasnije odgovorila na “Tviteru”, rekavši da “nije uspeo da je zaplaši” i odmah uzvratila novim, neutemeljenim optužbama da je Srbija “ukrala” mnoge zvanične dokumente koji su izdavani na KiM.\nKatastarske i matične knjige sa KiM nisu ukradene, već su 1999. izmeštene na teritoriju centralne Srbije.\nPo sporazumima postignutim u Briselu, Beograd je počeo skeniranje katastarskih i matičnih dokumenata, kako bi ih dostavio Albancima, preko specijalnog predstavnika EU na KiM, ali je taj proces obustavljen jer je Priština jednostrano prekršila postignute dogovore, kako bi otela srpsku imovinu u pokrajini.\nSRBI U NEVERICI! Bakir promenio priču za 180 stepeni, niko ne može da veruje šta je rekao! (FOTO)\nNE DAJU PODATKE O SRBIMA\nPRIŠTINA, uz prećutno odobravanje EU, insistira da se sporazum o dostavljanju katastarskih knjiga sprovede putem tzv. Zakona o kosovskoj agenciji za poređenje i verifikaciju imovine, koji je pun lažnih podataka o vlasništvu.\nTakođe, Beograd je prekinuo predavanje matičnih knjiga, jer Priština, opet suprotno sporazumu, odbija da dostavi dokumenta sa ličnim podacima građana iz severnog dela Kosovske Mitrovice\n(Dnevne.rs /Izvor: D. M.,Novosti)


Ursula fon der Lajen: EU bila 'na ivici ponora' zbog virusa korona\nIzvor: Radio 021, 28.Mar.2020, 23:25 (ažurirano 02.Apr.2020.)\nOna je odbacila kritike premijera Bavarske Markusa Zodera da Evropska komisija >> Pročitaj celu vest na sajtu Radio 021 << nije uradila dovoljno da zadrži otvorene granice i da koordinira zajednički evropski odgovor na krizu.\nNa pitanje da li bi Evropska unija zbog ove krize mogla da se raspadne, Fon der Lajen je za agenciju DPA rekla: "Sve je u našim rukama. U početku smo bili na ivici provalije, ali smo brzo videli pozitivne reakcije i koheziju".\nPredsednica EK je istakla da jednostrana zatvaranja granica pojedinih članica EU nisu zaustavila širenje virusa, ali su nanela štetu mnogim kompanijama i prekinuti su veoma važni lanci snabdevanja.\n"Sada počinje da se shvata da će svima biti bolje uz uzajamnu pomoć i zbog toga nam ova kriza daje šansu da se ponovo ujedinimo", kazala je Fon der Lajen, prenosi Politiko.\nU intervjuu za Špigl, premijer Bavarske je kazao da ni najmanje nije zadovoljan načinom na koji je Evropska komisija reagovala na krizu, pre svega zbog toga što je državama ostavljeno da bilateralno rešavaju probleme sa zatvaranjem granica i zato što nije urađeno dovoljno da bi se podstakla evropska solidarnost.\nFon der Lajen, međutim, kaže da je Evropska komisija radila veoma naporno da bi obezbedila brži prolazak granica, a zbog toga je predložila i uvođenje takozvane "zelene trake" za kamione.\n"Činjenica da su države članice tražile da Komisija izađe sa izlaznom strategijom iz krize i planom oporavka jasno pokazuje da one veruju zajedničkim institucijama", kazala je Fon der Lajen.\nIzvor: Radio Slobodna Evropa, 29.Mar.2020, 17:22\nEvropska unija (EU) će se suočiti sa pitanjem opstanka ukoliko iz krize sa korona virusom ne izađe ujedinjena, izjavila je u nedelju francuska državna sekretarka za evropske poslove Ameli de Monšalen. "Apsolutno se moramo zajedno pripremiti za izlazak iz krize, oporavak, pripremiti se za period...


Cene zlata povećale su se za 20 odsto u 2020. godini, a ranije ove godine dostigle su svoj rekord.\nSrebro i paladijum takođe su sve skuplji, dok je cena platine pala za gotovo 15 odsto.\nIpak, stručnjaci kažu da bi platina uskoro mogla da prestigne svoje rivale.\nInvestitori često hrle za zlatom i drugim vrednim metalima u vreme finansijske neizvesnosti. Većina plemenitih metala stoga je profitirala od nestabilnosti kakvu je donela globalna recesija proteklih meseci, uzrokovana pandemijom koronavirusa.\nKako je oporavak ekonomije od posledica pandemije prilično spor, investitori se okreću investiranju u sigurnije oblike aktive, poput plemenitih metala, ali i kriptovaluta koje su i nastale tokom poslednje ekonomske krize 2009. godine.\nMeđutim, dok su cene zlata i srebra vrtoglavo rasle proteklih meseci, platina je zaostajala. Jedan od ključnih razloga je taj što se više koristi u industriji od ostalih metala, najviše za proizvodnju nakita, piše Si-En-En biznis, a prenosi Klix.\nPlatina je i ključna komponenta katalizatora u automobilima koji se koriste za smanjenje izduvnih gasova. Tako je pad prodaje automobila širom sveta, zajedno sa porastom kupovine električnih vozila, naštetio pozražnji za platinom.\nMeđutim, pojedini stručnjaci smatraju da je platina sada spremna za održivi povratak. Nakon što je krajem matra cena platine po unci iznosila tek 600 dolara, sada se povećala na 840 dolara.\nPredsedni Sistema federalnih rezervi SAD (FED) Džerom Pauel nagovestio je da će Centralna bank verovatno zadržati kamate na nulijoš nekoliko godina, što bi trebalo da umanji vrednost dolara.\nPad vrednosti dolara uticaće na porast potražnje za svim metalima, ali platina ima mnogo više porstora za sustizanje zlata koje se trenutno kreće oko 1.850 dolara po unci. Vil Rajnd, izvršni direktor kompanije Granajt šers, rekao je da je platina trenutno izuzetno potcenjena u poređenju sa zlatom, što će se promeniti u skorije vreme.\nStručnjak za plemenite metale Everet Milman ističe da su cene platine 50 odsto ispod proseka u odnosu na proteklu deceniju. Ipak, potražnja za platinom mogla bi da se poveća kada proizvođači shvate da je ovaj metal mnogo jeftinija alternativa paladijumu, a koji sada košta više od 2.200 dolara po unci. Više proizvođača zato bi se moglo prebaciti na platinu.


Domaći reli - Petrović i Kondić u Subaru Imprezi N11! - Automagazin\nReč je o automobilu 11 evolucije kuće Prodrive (fabričko odeljenje Subarua za Svetski Reli Šampionat), s kojim su titule državnih prvaka osvojili Slovenac Andrej Jereb (2005. godine) i Hrvat Jura Šebalj prošle godine. Automobil je poslednje dve godine funkcionisao pod budnim okom ekipe "Jereb Racing" iz Slovenije i pokazao se kao izuzetno brz i pouzdan. Sledeći korak posade Petrović-Kondić jeste zakazano testiranje automobila u Sloveniji, početkom sledećeg meseca, kako bi se što bolje navikli na razlike u odnosu na prošlogodišnji Mitsubishi Lancer EVO VI. Nadamo se da će naši šampioni ubrzo preći na "ti" komunikaciju sa novim automobilom, i da će ozbiljno "napadati" sve strane posade. U svakom slučaju, šampioni će sa novom trkačkom "spravom" ići puno brže, a publika ima jak razlog za zadovoljstvo. Goran Sarić - Automagazin


Pregled štampe za 18. mart: Novosti iz ekonomije – Bankar.me\nPregled štampe za 18. mart: Novosti iz ekonomije\nMarch 18, 2017 Članci, PREGLED ŠTAMPE, SVE VIJESTI Leave a comment\nInspekcija ponovo naložila rušenje\nUprava za inspekcijske poslove potvrdila je da je inspektor zaštite prostora Slavko Pejović 8. marta ove godine donio novo rješenje kojim je naloženo rušenje dograđenog dijela hotela Sato u Sutomoru.\nZa Luku Bar cijenu povećali 20 odsto\nTurizam i nafta mogu zajedno, dođite u Grčku da se uvjerite\nUkoliko seizmička istraživanja pokažu da u crnogorskom podmorju ima nafte i gasa, Energean oil&gas biće spreman da tokom 2020, odnosno tri godine od potpisivanja koncesionog ugovora, napravi prvu bušotinu u ovom dijelu Jadrana, kazao je Vikend novinama predsjedavajući i glavni i izvršni direktor grčke kompanije Mathios Rigas.\nUsporen razvoj države\nZa Crnu Goru je prošla godina bila teška zbog političke situacije, što je u velikoj mjeri usporilo ekonomski razvoj, jer su procesi privatizacije bili oslabljeni, a važnije odluke odlagane, ocijenili su predstavnici Evropske banke za obnovu i razvoj (EBRD).\nZa 30 odsto akcija Luke Bar 8,52 miliona eura\nPregovori oko zaključenja Ugovora o kupoprodaji akcija sa poljskom kompanijom OT Logistics, jedinim ponuđačem na tenderu za privatizaciju Luke Bar i Akcionarskog društva Montecargo, završeni su juče, zvanično je saopšteno u Tenderskoj komisiji za privatizaciju.\nKreditiranje povezanih lica pod budnim okom\nPreporuka Svjetske banke da treba poj ačati kontrolu bankarskog sektora ne znači daje ona sada nedovoljna. Primjedba da je rasprostranjeno kreditiranje povezanih lica nije usmjerena na kršenje propisa, kazali su Pobjedi iz Centralne banke, komentarišući preporuke iz Vašingtona, koje su predstavljene prije nekoliko dana.\nVektra Boka da plati milion i po\nPresudom Privrednog suda priznato je potraživanje koje hercegnovska opština ima prema kompaniji “Vektra Boka na ime poreza na nepokretnosti od 2010. do 2015. godine. Apelacioni sud je odbio kao neosnovanu žalbu Vektra Boke i potvrdio presudu Privrednog suda na 1,5 miliona eura.\nČisto je ludilo u sezoni uvoziti paradajz i ribu\nCrna Gora može lako da ostvari rast ekonomije od tri do četiri odsto godišnje, alije čisto ludilo da se u jeku turističke sezone iz Italije i Hrvatske uvozi riba, iz regiona salata i paradajz… To znači uzaludno trošenje resursa i neiskorišćavanje domaćih potencijala ocijenio je šef EBRD u Crnoj Gori Đulio Moreno.\nPrevious Izvještaj sa Montenegro berze za petak 17. mart 2017.\nSljedeći Politika zakočila razvoj Crne Gore


source.ba | Cvijanović: Dodik će u Briselu prenijeti realnu sliku o BiH\nCvijanović: Dodik će u Briselu prenijeti realnu sliku o BiH\nPredsjednik Republike Srpske Željka Cvijanović izjavila je danas da je prevashodno važno da budu uspostavljene institucije na nivou BiH, konstituisana vlast, formirana adekvatna parlamentarna većina i Savjet ministara da bi mogle da budu preuzimane obaveze u okviru mehanizma koordinacije u BiH.\nDodik i Cvijanović na vojnoj vježbi u Srbiji\nIvanić i Govedarica u ozbiljnoj prednosti nad Dodikom i Cvijanović\n"Znam šta će predsjedavajući Predsjedništva BiH Milorad Dodik raditi u Briselu na sastanku sa zvaničnicima EU. On je čovjek koji hoće da prenese realnu sliku o svemu što se dešava u BiH i izraziće opredijeljenost za evropski put BiH", rekla je Cvijanovićeva novinarima u mjestu Naseobina Lišnja kod Prnjavora.\n"Sigurna sam da će glavno pitanje biti uspostavljene institucije na nivou BiH, da bi mogle da budu preuzimane obaveze u okviru mehanizma koordinacije u BiH. Bez ovoga nema pretpostavke za bilo kakvo kretanje na evropskom putu. Pri kraju je tehnički dio koji se odnosi na odgovore na upitnik Evropske komisije, jer treba da saberemo materijal i u suštini posao je završen i sa dodatnim pitanjima", precizirala je Cvijanovićeva.\n"Vjerujem da će u Briselu biti razgovora i o političkoj i ekonomskoj situaciji u BiH, znajući da je Reformska agenda, na kojoj smo funkcionisali u prethodnom periodu sprovodeći reforme, bila evropska, ali je i ovdje došlo do zastoja u ispunjavanju određenih aranžmana koji su vezani za ovu agendu jer imamo zastoj i mrcvarenje u Federaciji BiH i na nivou BiH kada je riječ o formiranju vlasti", rekla je Cvijanovićeva.\nPredsjedavajući Presjedništva BiH Milorad Dodik najavio je da će sutra i u srijedu, 30. januara, upoznati visoke funkcionere EU o situaciji u BiH i svojim stavovima.\nPIC da zauzme realan stav\nPredsjednik Republike Srpske Željka Cvijanović izjavila je danas da je krajnje vrijeme da Savjet za sprovođenje mira (PIC) zauzme realan stav i kaže ko podiže tenzije i stvara dodatno nerazumijevanje među narodima u BiH nakon što je SDA najavila da će podnijeti apelaciju Ustavnom sudu BiH o nazivu Republika Srpska.\n"Ako već zasjeda PIC, a to radi kada je riječ o bilo kojoj temi i često daje ocjene koje uopšte ne stoje, mislim da je krajnje vrijeme da zauzme realan stav i kaže ko uništava ono malo šanse za unutrašnji dijalog", rekla je Cvijanovićeva novinarima u selu Naseobina Lišnja kod Prnjavora.\nOna je istakla da nema pretjerana očekivanja od foruma koji sazivaju stranci.\n"Ne smatram da stranci treba da se miješaju u ono što su naše dnevne aktivnosti. Međutim, ovdje imate neke druge situacije jer mnogo tema koje u etar izbace domaći političari često su produkovane, motivisane, podstaknute ili inicirane od pojedninih stanaca. Tako me ne bi iznenadilo da je svaka incijativa iz Federacije BiH rezultat dogovora bošnjačkih vlasti sa strancima", zaključila je Cvijanovićeva.\nSutra bi trebalo da bude održana sjednica Upravnog odbora PIC-a na nivou ambasadora na kojoj će biti riječi o inicijativi SDA za pokretanje pravne procedure pred Ustavnim sudom BiH radi preispitivanja naziva Republika Srpska, prenosi Srna.


Nikolić:EU da pokaže da ceni Srbiju - NewsHub\nNikolić:EU da pokaže da ceni Srbiju\nBeograd -- Predsednik Srbije Tomislav Nikolić poručio je da EU mora jasno da pokaže da ceni i podržava napore Srbije i sve ono što je dosad uradila.\nNikolić, koji je primio Hubačkovu u oproštajnu posetu, rekao je da je Srbiji izuzetno dragoceno održavanje što boljih odnosa sa Češkom.\nGovoreći o naporima Srbije da se uspostavi trajna stabilnost u regionu, predsednik Republike je posebno istakao potrebu da Evropska unija jasno i konkretno pokaže da je naša zemlja na pravom putu, saopšteno je iz Nikolićevog kabineta.\n„Srbija je mnogo učinila po pitanju uspostavljanja trajne stabilnosti u regionu, a pre svega kada je reč o normalizaciji odnosa sa Prištinom. Tako smo želeli, tako smo i uradili, jer smatramo da se sva sporna pitanja moraju rešavati a ne prolongirati, jer se ne sme dozvoliti da gradjani trpe zato što političari ne žele da razgovaraju. Sada je na redu EU, koja mora jasno da pokaže da li ceni i podržava napore Srbije i sve ono što smo do sada uradili“, rekao je Nikolić.\nAmbasadorka Hubačkova je istakla da su odnosi Srbije i Češke svakim danom sve bolji i da je to od velikog značaja za njenu zemlju. Ona je rekla da Češka čvrsto stoji uz Srbiju u njenim težnjama da postane punopravni član EU i da će, kao još jedan dokaz velike važnosti srpsko-češkog prijateljstva, uskoro biti realizovana poseta predsednika Češke Republike Srbiji.\nHag -- Svedok odbrane Momčilo Krajišnik izjavio, na suđenju Karadžiću pred tribunalom, da političko vođstvo bosanskih Srba nije podržavalo bombardovanje Sarajeva.\nNju Delhi -- Snažan ciklon "Helen" uputio se ka jugoistočnoj indijskoj državi Andra Pradeš, mesec dana pošto je, zbog jake oluje , milion ljudi napustilo kuće.\nBanjaluka -- Predsednik Republike Srpske Milorad Dodik izjavio je danas da je njegova saradnja sa potpredsednikom Vlade Srbije Aleksandrom Vučićem odlična.\nBeograd -- Za učešće na lokalnim izborima u opštini Voždovac do sada je proglašeno devet izbornih lista, a koalicija SPS-PUPS-JS ima rok od 48 sati da ispravi nedostatke.\nBeograd -- Tužilaštvo za organizovani kriminal zatražilo je prikupljanje potrebnih obaveštenja od BIA o navodima Radeta Markovića o tajnim dosijeima, potvrđeno je za B92.\nMostar -- Mostar mora da ostane jedinstven grad, a niži nivoi vlasti mogu dobiti određene kompetencije, rekao je prvi zamenik visokog predstavnika u BiH Tamir Vaser.\nVašington -- Američki rasista koji je napadao Afroamerikance i Jevreje tokom ubilačkog pohoda širom zemlje, pogubljen je danas u američkoj saveznoj državi Misuri.\nBeograd -- Više tužilaštvo u Beogradu podiglo još jednu optužnicu protiv bivšeg ministra odbrane Prvoslava Davinića kao i njegovog tadašnjeg pomoćnika Miluna Kokanovića.\nBeograd -- Dejtonski sporazum treba menjati, a posebna šansa za to je u približavanju BiH Evropskoj uniji, izjavio član Predsedništva BiH Bakir Izetbegović.\nZagreb -- Zagrebački nedeljnik "Globus" tvrdi da su odluku o prikupljanju potpisa za referendum o ćirilici na tajnom sastanku doneli HDZ i veterani oko tzv "stožera".\nBeograd -- Posle jednomesečnog "prinudnog odmora" 11 auto-škola dobilo je trajne dozvole za rad. MUP saopštio da će ubrzati posao kako bi nastavili da izdaju dozvole.


Kecman: Pobjeda nad Play Offom je velika stvar za moju ekipu - SportSport.ba\nTrener KŽK Čelik nakon pobjede nad liderom\nKecman: Pobjeda nad Play Offom je velika stvar za moju ekipu\nPiše: D. Kurbegović 22.03.2017., 22:33 Powered by:\nKošarkašice zeničkog Čelika večeras su u Areni napravile iznenađenje, te rezultatom 90:89 nakon produžetaka porazile sarajevski Play Off.\nEkipi iz Sarajeva večerašnji poraz je bio prvi u sezoni, te su Zeničanke pobjedom prvenstvo učinile sada mnogo zanimljivijem. Za prve tri pozicije do kraja prvenstva boriće se Play Off, Banovići i Čelik, koji ima i najmlađu ekipu.\nNakon velike pobjede, ponosan na svoje igračice bio je domaći trener Slobodan Kecman.\n"Čestitam svojim igračicama na pobjedi, borbenosti, želji i volji, ali i protivniku na korektnoj igri. Morate biti svjesni, da oni igraju Regionalnu ligu, da su dugo na okupu i da su stvarno dobra ekipa. Pobijediti Play Off je velika stvar za moju ekipu i moje igračice. Svakako da to nije mala stvar, mi se mijenjamo faktički s jednim igračem, idemo dalje ovo će nam biti dobar poticaj za dalji rad", ističe Kecman.\nPrimijeti se rad stručnog štaba s mladim igračicama, koje napreduju i zrelije se ponašaju iz utakmice u utakmicu.\n"Sigurno je da napredujemo, mi smo ekipa koja dosta zavisi od treninga, ove djevojke stvarni dobro rade, predane su radu na treninzima, slušaju i velika je stvar što smo večeras ispoštovali dobar dio onoga što smo se dogovorili u svlačionici. Nećemo na ovome stati, najbitnije u ovoj sezoni je afirmisati ove mlade i talentovane igračice. To će biti naša najveća pobjeda, nadam se da ćemo kako prvenstvo odmiče biti sve bolji i zreliji", kazao je Kecman.


Od 1. septembra u 200 škola u Srbiji pilot projekat „e-dnevnik“ - Far\nU pilot projekat “e-prosveta” od septembra će biti uklučeno 200 škola, a prvi servis koji će biti primenjen je elektronski dnevnik, koji treba da omogući nastavnicima, razrednim starešinama i direktorima brz, jednostavan i pouzdan način vodjenja evidencije, a roditeljima da pristupe podacima iz dnevnika o svom detetu.\nPrilikom prezentacije projekta “e-prosveta” rukovodilac tog projekta Bojan Radić rekao je da će sve osnovne škole koje su uključene u projekt imati elektronski dnevnik, dok će srednje škole imate dupli unos (i u papirnom i u elektronskom obliku), dok zakon ne dozvoli elektronski unos.\nRadić je rekao da nastavnik u “e-dnevniku” može samo da vidi ocene iz svog predmeta čime će se omogućiti veća objektivnost i sprečti da se učeniku prepisuju ocene koje ima iz drugih predmeta.\n“Ideja je da sve role prvo prodju nastavnici pa da kada se oni obuće ukljuće i rodtelji”, naveo je on i dodao da će elektronski dnevnik biti štampan na kraju školske godine.\n“E-prosveta” ima pet servisa: e dnevnik, e lektira, virtuelni muzeji, informacioni sitem za analitiku učenja, nacionalna platforma za izradu, distribuciju i korišćenje odobrenih digitalnih obrazovnih sadržaja.\nБългария и Сърбия ще си сътрудничат в областта на образованието Nova školska godina počinje skraćenjem časova i protestima u gradovima širom Srbije BIRN: Složena procedura izbora udžbenika pogodno tlo za korupciju Organizovan sastanak sa decom migranatima i upoznavanje sa Gimnazijom u Dimitrovgradu


Isplivale fotke Dženifer Garner i Bredlija Kupera koje kažu ― ipak nisu samo prijatelji - Životni stil\nNaslovnica Showbiz Isplivale fotke Dženifer Garner i Bredlija Kupera koje kažu ― ipak nisu...\nIsplivale fotke Dženifer Garner i Bredlija Kupera koje kažu ― ipak nisu samo prijatelji\nLepa glumica je raskinula sa partnerom i sada je viđaju sa glavnim holivudskim zavodnikom\nKada se Dženifer Garner razvela od Bena Afleka, posvetila se isključivo deci. Međutim, nakon nekog vremena uplovila je u vezu sa biznismenom Džonom Milerom, koja je trajala skoro dve godine i, kako pišu strani mediji, došao joj je kraj, a ovaj par je raskinuo.\nIako još uvek nisu poznati svi detalji raskida, ono što je odmah zapalo svima za oko jeste da je nekoliko dana nakon što je obelodanjena vest o tome, Dženifer viđena sa Bredlijem Kuperom u Malibuu na plaži!\nPodsetimo, nakon što su raskinuli Bredli Kuper i Irina Šajk, najpre se pisalo da je krivac Lejdi Gaga, ali onda se pročula informacija da je, ipak, Dženifer Garner ta kojoj je zavodnik poklonio svoje srce, a oni su i uslikani zajedno u tom periodu.\nPodsetimo, Kuper i Garner su glumili zaljubljeni par u seriji Alijas, a fotografije njihovog najnovijeg susreta na plaži, gde im je čak društvo pravila malena Kuperova naslednica Lea, odmah su obišle svet.\nDženifer se brižno igrala sa Leom, dok se Bredli sunčao. Inače, Dženiferin bivši muž Ben Aflek već neko vreme je u srećnoj vezi sa glumicom Anom de Armas.\nPrethodni članakSavršen komplet za vruće letnje dane: Obucite ovaj set i bićete moderni i šik i kada je najtoplije! (FOTO)\nNaredni članakRužica Sokić nije krila zbog čega se nikad nije ostvarila kao majka


Kada je počela sa radom Slobodna Evropa je predstavljala najverodostojniji izvor informisanja o ondašnjim događanjima na prostorima bivše Jugoslavije. U to vreme velikog ludila i velikih tragedija, domaći mediji u svakoj sredini bili su jednostrani, navijački. Možda je situacija bila takva da je svako morao držati svoju stranu, plasirati svoju istinu, a u stvari je to bila jedna velika šuma raznih laži i dezinformacija.\nU tome je Slobodna Evropa bila skoro jedini medij koji je pokrivao sva zbivanja i istinito informisao o svemu. Ako bi neko hteo da sazna pravu istinu o tome šta se u kojem delu prostora bivše Jugoslavije i po Balkanu događa, mogao je da je sazna samo preko talasa Slobodne Evrope.\nKao što smo nekad davno, u sistemu kontrolisane štampe i kontrolisanih medija, samo preko Glasa Amerike mogli saznati ono što se stvarno događa kod nas i među nama, tako smo u vreme pre 20-tak godina preko talasa Slobodne Evrope mogli saznati šta se stvarno u kojem kraju Balkana i na prostorima bivše Jugoslavije dešava.\nVelika stvar je bila i u tome što je Balkanski servis Slobodne Evrope išao na više jezika, pa je svako imao pristup informacijama na svom jeziku.\nTo poverenje je ostalo i danas, iako je ipak drugačija situacija. Medijiska delatnost je na ovim prostorima veoma razvijena. Internet je učinio svoje, ali ipak je Slobodna Evropa ostala medij u koji se veruje i preko talasa Slobodne Evrope se i dan danas može čuti ona prava, objektivna i nepristrasna informacija. To se još uvek može čuti na Radiju Slobodna Evropa.


EU pred sudom traži od AstraZeneke isporuke do kraja juna\nTanjug 26. maja 2021. 12:02\nBRISEL – Evropska unija optužila je danas pred sudom AstraZeneku da nije ni pokušala da ispoštuje sklopljeni ugovor o isporuci vakcina protiv KOVID-19 i da je nije na vreme upozorila na velike prekide u isporukama.\nEU je podnela tužbu protiv AstraZeneke u aprilu, nakon što je kompanija saopštila da će nastojati da isporuči samo 100 miliona doza svoje vakcine do kraja juna, umesto 300 miliona predviđenih ugovorom o nabavci i traži isporuku najmanje 120 miliona vakcina do kraja juna, prenosi Rojters.\nKompanija tvrdi da sporazum nije u potpunosti obavezujući i da se ugovorom od nje samo zahteva da uloži najbolje moguće napore za isporuku potrebnih vakcina Uniji.\nAstra Zeneka je nedostatak zaliha iz Velike Britanije opravdavala navodeći klauzule u svojim britanskim ugovorima koje sprečavaju izvoz vakcine koju je razvila sa Univerzitetom u Oksfordu, a Džaferali je rekao da se AstraZeneka obavezala u ugovoru sa EU da neće imati druge angažmane koji bi je sprečili da se pridržava uslova sporazuma.\nAdvokat je takođe rekao da AstraZeneka nije pravovremeno upoznala EU sa veličinom problema sa snabdevanjem, jer je više puta slala poruke, uključujući i javno, da je u stanju da ispuni svoje ciljeve, pre nego što je konačno priznala da je u martu bilo velikih nedostataka.\nAdvokati EU zatražili su odluku suda pre kraja juna kako bi se obezbedilo da doze koje nedostaju budu dostavljene na vreme.


Od danas zdravstvenim radnicima po 10.000 dinara, u ponoć počinje prijava mladih za 100 evra – ZoomUe\nby Vesna Đurović · 14 јануара, 2022\nBEOGRAD-Zdravstveni radnici dobiće danas po 10.000 dinara jednokratne novčane pomoći, što je nastavak kontinuirane podrške zdravstvenim radnicima, ali i način da im država još jednom kaže hvala za sve što čine za svoju zemlju i građane, najavio je ministar finansija Siniša Mali. Dodao je i da noćas u ponoć počinje prijava mladih od 16 do 29 godina za državnu pomoć od 100 evra u dinarskoj protivvrednosti.\n„Noćas u ponoć krećemo sa prijavama za 100 evra za sve mlade od navršenih 16 do navršenih 29 godina“, najavio je Mali.\nSiniša Mali gostujući u Jutarnjem dnevniku RTS-a naveo je da prijava za 100 evra državne pomoći traje do 30. januara.\n„Broj lične karte, JMBG i iz opadajućeg menija birate banku u koju želite da vam se uplati taj novac. Ako nemate račun u banci birate samo banku, a mi ćemo namenski račun otvoriti u toj banci za vas i nakon toga kada država isplati 100 evra sa ličnom kartom, svojim dokumentom odete i podignete taj novac“, rekao je Mali.\n„Mi ćemo već od 1. februara krenuti u isplatu 100 evra na račune svih onih koji su se za ovu pomoć prijavili“, rekao je Mali.\n„Za nas su sve ove mere veoma važne jer su mere koje podstiču potrošnju, mere koje podstiču ekonomsku aktivnost. Naravno nismo zaboravili ni naše najstarije sugrađane – kao i što smo obećali 10. februara na račune svih penzionera leći će 20.000 dinara“, naveo je ministar.\nTags: korona virusnovcana pomoc drzave\nVesnić obezbedio pol pozicije na Slovakia ringu (video)\nby branko · Published 19 јуна, 2015\nby Zoran Đurović · Published 18 априла, 2021\nNovogodišnja rasveta zasijaće 15. decembra\nNext story Za vikend temperature u plusu\nPrevious story U prekidu železnički saobraćaj na pruzi Užice – Priboj


STVARA SE NOVA PROZAPADNA POLITIČKA OPCIJA- EVO KO JE SVE UKLJUČEN... | Web-Tribune.com\nHome / AKTUELNO / STVARA SE NOVA PROZAPADNA POLITIČKA OPCIJA- EVO KO JE SVE UKLJUČEN…\n20. novembra 2019.\tAKTUELNO Leave a comment\nOpozicioni političari “demokratske i proevropske orijentacije”, predstavnici pojedinih NVO stali su iza dokumenta pod nazivom Deklaracija “Za evropsku Srbiju”.\nPrema saznanjima Tanjuga, ta deklaracija će biti predstavljen u subotu u Beogradu.\nAli, ono što je najviše zaintrigiralo je spisak govornika, koji pokreće pitanje da li je na pomolu još jedan razlaz u Demokratskoj stranci.\nDodatno je te sumnje “podgrejala” poslanica DS, Gordana Čomić na svom Tviter nalogu, upitana da li je praktično reč o novoj političkoj opciji.\nDa li je na vidiku nova politička snaga, odnosno stranka – to izvor Tanjuga nije želeo da precizira, ali je definisao njeno mesto na političkoj sceni Srbije: “Aleksandar Vučić već ima antievropsku alternativu u Savezu za Srbiju. Ali, nema proevropsku opoziciju, a to će biti oni koji su okupljeni oko Deklaracije”, rekao je taj izvor.\nKljučna razlika izmedju Đilasovog Saveza za Srbiju i onih koji će se okupiti oko Deklaracije je, kaže isti izvor, odnos prema Kosovu i Metohiji.\n“Mi smatramo da je rešenje kosovskog pitanja apsolutno najvažnije pitanje, kako bi Srbija, kada ga reši, nastavila evropske integracije. Stav Saveza za Srbiju je – ‘nećemo da rešavamo KiM, da Srbija ne bi nastavljala put ka Evropskoj uniji’”, kaže izvor Tanjuga.\nU dokumentu o kojem je reč navodi se, pored ostalog, da se “svaka relativizacija važnosti evropskih integracija smatra ugrožavanjem nacionalnih interesa”.\n“Zaustavljanje, usporavanje, ili produžavanje evropskih integracija, iz unutrašnjih ili medjunarodnih razloga, bio bi trijumf neprijatelja Srbije – neprijatelja demokratije, protivnika reformi, zagovornika nerešenih problema u regionu…”, piše u Deklaraciji, u koju je Tanjug imao uvid.\nPotpisnici veruju da je vreme za rešavanje svih “nerešenih pitanja u regionu zato što svako dalje odlaganje, posebno kroz održavanje stanja ‘zamrznutog konflikta’, samo još više doprinosi odlaganju našeg suočavanja s realnošću i okretanja razvoju i budućnosti”.\nUvereni smo, navode inicijatori u dokumentu, da Srbija može stati u red uređenih, modernih i razvijenih država “samo ako postane punopravna članica Evropske unije, sa demokratskim unutrašnjim uredjenjem, odgovornim i transparentnim institucijama i ekonomskim i društvenim odnosima postavljenim na evropskim principima, ljudskim pravima i dostignućima”.\nSmatraju, kaže izvor, da je suština u Deklaraciji i ističu da su, kako je navedeno u dokumentu, “rešeni da s drugima, na javnoj sceni Srbije, šire i jačaju vrednosti i uverenja koja su ih okupila”.\nPrevious UDARNA VEST: AMERIKANCI RUŠE VUČIĆA- NIJE IM POTREBAN! EVO ŠTA SE DEŠAVA..\nNext PROJEKAT IZOLACIJE RUSIJE JE MRTAV: ZAPAD U TAJNOSTI SPREMA DOGOVORE SA PUTINOM- EVO ŠTA SE DEŠAVA..